open-index/open-wikipedia-markdown huggingface dataset:
റെയ്ച്ചൽ കാഴ്സൺ

ഒരു അമേരിക്കൻ സമുദ്ര ജൈവശാസ്ത്രജ്ഞയും ഹരിത സാഹിത്യകാരിയുമാണ്‌ **റെയ്ച്ചൽ ലൂയിസ് കാഴ്സൺ** (മേയ് 27, 1907 – ഏപ്രിൽ 14, 1964) . സൈലന്റ് സ്പ്രിങ്ങ് (Silent Spring) എന്ന കൃതി, അമേരിക്കയിലെ ജനങ്ങൾക്കിടയിൽ പരിസ്ഥിതിയെക്കുറിച്ച് അവബോധം വളർത്തുകയും ഡി.ഡി.ടി തുടങ്ങിയ കീടനാശിനികളുടെ നിരോധനത്തിന്‌ വഴിതെളിക്കുകയും ചെയ്തു.  മരണാനന്തരം അവർക്ക് അമേരിക്കയിലെ ഏറ്റവും ഉയർന്ന  സിവിലിയൻ ബഹുമതിയിലൊന്നായ  പ്രസിഡൻഷ്യൽ മെഡൽ ഒഫ് ഫ്രീഡം നൽകപ്പെട്ടു. ലിൻഡാ ലിയർ എഴുതിയ Rachel Carson:'Witness of Nature' എന്നതാണ് ഇവരെക്കുറിച്ചുള്ള ഏറ്റവും പ്രശസ്തമായ ജീവചരിത്രപുസ്തകം.
## ജീവിതരേഖ
1907 മേയ് 27 ന്  മരിയ ഫ്രേസിയറുടേയും റോബർട്ട് വാർഡൻ കാഴ്സന്റേയും മൂന്നു മക്കളിൽ ഇളയവളായി പെൻസിൽവാനിയയിലാണ് ഇവർ ജനിച്ചത്.  നന്നെ ചെറുപ്പത്തിൽ തന്നെ വീടിനു ചുറ്റുമുള്ള തൊടിയിൽ ചുറ്റിനടക്കുവാനും ചെടികളേയും കിളികളേയുമൊക്കെ തിരിച്ചറിയുവാനും ഉള്ള താത്പര്യം അവർ പ്രകടിപ്പിച്ചിരുന്നു. മാതാവുമായി വളരെയേറെ ആത്മബന്ധം പുലർത്തിയിരുന്ന റെയ്‌ച്ചലിനെ വായനയുടെ ലോകത്തേക്കു കൂട്ടിക്കൊണ്ടുവന്നതും അമ്മ തന്നെയായിരുന്നു. 
### വിദ്യാഭ്യാസം
സ്പ്രിംഗ്ഡല് സ്മാൾ സ്കൂളിൽ നിന്ന് പത്താം തരവും 1925ഇൽ ഹൈസ്കൂൾ വിദ്യാഭാസം പെൻസിൽവാനിയയിലെ തന്നെ പർനാസസ് എന്ന സ്ഥലത്ത് നിന്നും പൂർത്തിയാക്കി. 45 വിദ്യാർഥികൾ ഉണ്ടായിരുന്ന ക്ലാസ്സിൽ ഒന്നാമതായിരുന്നു ഇവർ. പെൻസിൽവാനിയ കോളേജ് ഓഫ് വിമൻസിൽ ( ഇന്നത്തെ ചാത്തം യൂണിവേർസിറ്റി ) ബിരുദം എടുക്കാൻ പോയ ഇവർ പൊതുവേ ആരോടും സംസാരിക്കാതെ ഒറ്റയ്കിരിക്കുന്ന ഒരു പ്രകൃതക്കാരിയായിരുന്നു.
പെൻസിൽവാനിയയിൽ അക്കാലത്ത് പ്രസിദ്ധീകരിച്ചിരുന്ന സെന്റ് നിക്കോളാസ് എന്ന ബാലമാസിക റേ‌യ്‌ച്ചലിന് വളരെ പ്രിയപ്പെട്ടതായിരുന്നു. അവരുടെ ആദ്യകാല രചനകൾ പ്രസിദ്ധീകരിക്കപ്പെട്ടതും ഈ മാസികയിൽ തന്നെയായിരുന്നു. 1918ൽ സെന്റ് നിക്കോളാസ് ലീഗ് (മാസികയോടനുബന്ധിച്ച് രൂപം കൊടുക്കപ്പെട്ട ബാലജനസഖ്യം )നടത്തിയ ബാലരചനാ മത്സരത്തിൽ റേച്ചലിന്റെ ' A battle in the clouds' എന്ന കഥ സമ്മാനാർഹമായി. തുടർച്ചയായി എഴുതുവാൻ ഈ പ്രോത്സാഹനം റെയ്‌ച്ചലിന് പ്രേരണയായി. സ്കൂൾ പഠന കാലത്ത് പൊതുവിൽ അന്തർമുഖിയായിരുന്നു ഇവർ. ഇതിന്റെ പ്രധാനകാരണം കുടുംബത്തിന്റെ കെട്ടുറപ്പില്ലായ്മയും സാമ്പത്തികഞെരുക്കങ്ങളും ആയിരുന്നു.

1964 ഏപ്രിൽ 14 ന് അർബുദബാധയാൽ ഇവർ അന്തരിച്ചു.
## രചനകൾ
### സൈലന്റ് സ്പ്രിംഗ്
ഹൗഗ്ടൺ മിഫ്ലിൻ പ്രസിദ്ധീകരിച്ച സൈലന്റ് സ്പ്രിങ്ങ് (Silent Spring) എന്ന പുസ്തകത്തിന്റെ ആദ്യപ്രതി പുറത്തുവന്നത് 1962 സെപ്തംബർ 27നായിരുന്നു. ഡി.ഡി.റ്റി പോലുള്ള മാരകകീടനാശിനികൾ പരിസ്ഥിതിയിലുണ്ടാക്കുന്ന മാരകഫലങ്ങളെക്കുറിച്ച്, പക്ഷികൾ പാടാതാവുന്ന ഒരു കാലത്തെക്കുറിച്ച് മുന്നറിയിപ്പുതരുന്നത്ര ലളിതമായി പറഞ്ഞത് ഈ പുസ്തകത്തിലായിരുന്നു. ഇൻസെക്ട് ബോംബ് എന്ന വിളിപ്പേരുമായി അമേരിക്കയിലെത്തിയ ഡി.ഡി.റ്റി 1945 കളിൽ വിമാനമാർഗ്ഗം ജനവാസകേന്ദ്രങ്ങളുൾപ്പെടെയുള്ള പ്രദേശങ്ങളിൽ തളിക്കാൻ ഗവൺമെന്റ് തീരുമാനിച്ചു. ഇത് പരിസ്ഥിതിയുടെ നാശത്തിന് ആക്കംകൂട്ടി. ഇതിനെതിരായ കോടതി വ്യവഹാരങ്ങൾ ഒന്നൊന്നായി പരാജയപ്പെട്ടപ്പോൾ 1958 ജനുവരിയിൽ ദ ബോസ്റ്റൺ ഹെറാൾഡ് എന്ന ദിനപത്രത്തിൽ അച്ചടിച്ചുവന്ന പ്രശ്നസംബന്ധിയായ ഒരു കത്തിന്റെ കോപ്പി ഓൾഗാ ഓവൻസ് ഹക്കിൻസ് എന്നയാൾ കാഴ്സണ് അയച്ചുകൊടുത്തു. ഇത് സൈലന്റ് സ്പ്രിംഗ് എഴുതുന്നതിന് അവർക്ക് പ്രചോദനമായി.
ഇതിന്റെ ഫലമായി 1972 ൽ ഡി.ഡി.റ്റി ഉൾപ്പെടെയുള്ള കീടനാശിനികൾ അമേരിക്കയിൽ നിരോധിക്കപ്പെട്ടു.
## അവലംബം

വർഗ്ഗം:അമേരിക്കൻ എഴുത്തുകാർ
എക്സിമ

ഒരു ചർമ രോഗം.  തിളച്ചു മറിയുന്ന എന്നർഥമുള്ള ഒരു ഗ്രീക്കു പദ (എക്)ത്തിൽ നിന്നാണ് ***എക്സിമ*** ഉണ്ടായിട്ടുള്ളത്.  ശോധസംബന്ധമായ ഈ രോഗം പകരുന്നതല്ല.  എന്നാൽ ഇത് ഒരു രോഗമല്ലെന്നും ബന്ധപ്പെട്ട അനേകം രോഗങ്ങളുടെ ഒരു സമാഹാരമാണെന്നും ചില ഡോക്ടർമാർ അഭിപ്രായപ്പെടുന്നു.  വിസർപ്പം എന്നു നാട്ടുവൈദ്യന്മാർ ഇതിനെ വിളിക്കുന്നു.  അജ്ഞാത മൂലകങ്ങളായ പല ചർമ രോഗങ്ങളെയും ചിലപ്പോൾ എക്സിമയിൽ ഉൾപ്പെടുത്തിക്കാണുന്നുണ്ട്.

## രോഗലക്ഷണങ്ങൾ

മുഖം, കഴുത്ത്, കൈമുട്ടുകൾ, കാൽമുട്ടുകൾ എന്നിവയുടെ അടിഭാഗങ്ങൾ മുതലായ സ്ഥലങ്ങളിലാണ് ഇതാരംഭിക്കുന്നത്.  ഇരുപത്തഞ്ചു വയസ്സുവരെ കൂടുതൽ സാധാരണമായി ഇതു കണ്ടുവരുന്നു.  ചൊറിച്ചിൽ, ചുകപ്പ്, ചുട്ടുനീറൽ എന്നിവ സാമാന്യ ലക്ഷണങ്ങളാണ്.  എന്നാൽ ചുകപ്പുള്ള സ്ഥാനങ്ങളിൽ ചിലപ്പോൾ ചെറിയ കുമിളകൾ ഉണ്ടാകും, അവയിൽ പലതും പൊട്ടിയൊലിക്കും; ഒലിച്ചുവരുന്നത് ചിലപ്പോൾ തെളിഞ്ഞ ദ്രാവകമാണെങ്കിൽ മറ്റുചിലപ്പോൾ ചലമായിരിക്കും.  അപ്പോൾ അതിനെ കരയുന്ന എക്സിമ (weeping eczema) എന്നു പറയാറുണ്ട്.  കുമിളകൾ പിന്നീടുണങ്ങി പൊറ്റൻ കെട്ടികിടക്കും.  ഈ അവസ്ഥ കറച്ചുകാലത്തേയ്ക്കു നീണ്ടുനിൽക്കാം.  രോഗം ബാധിച്ച ഭാഗങ്ങൾക്കു കരിവാളിപ്പുമുണ്ടാകും.

## രോഗകാരണങ്ങൾ

ചില  ചായങ്ങൾ, സോപ്പുകൾ, ആന്റീസെപ്റ്റിക്കുകൾ മുതലായ രാസവസ്തുക്കളും ചില ചെടികളുമായുള്ള സമ്പർക്കവും നല്ല തണുപ്പ്, നല്ല വെയിൽ മുതലായ കാലാവസ്ഥകളും ചില പരാദങ്ങളുടെയും ബാക്റ്റീരിയകളുടെയും പ്രവത്തനങ്ങളും എക്സിമയ്ക്കു കാരണമാകാറുണ്ട്.  മാനസികവും വൈകാരികവുമായ സമ്മർദങ്ങൾ, വിശ്രമം ഇല്ലായ്മ, ഭക്ഷണത്തകരാറുകൾ, ശരിയായ മലശോധന ഇല്ലാതിരിക്കുക.  ശരീരത്തിന്റെ പ്രധിരോധ ശക്തിയിൽ കുറവ്, വൃക്കസംബന്ധമായ ശോഥം, പ്രമേഹം, അലർജി മുതലായവകൊണ്ടും പ്രസ്തുത ചർമരോഗമുണ്ടാകാം.  പലരിലും വൈയക്തികവും പരമ്പരാഗതവുമായ ചർമീയ സുഗ്രാഹികത (skin sensitivity)  മൂലം ഈ രോഗമുണ്ടാകാറുണ്ട്.  കുടുംബ ചരിത്രമറിയാവുന്നത് ഇത്തരക്കാരെ ഫലപ്രദമായി ചികിത്സിക്കുന്നതിന് സഹായകമാണ്.

## രോഗനിയന്ത്രണം

എക്സിമ ഏതവസ്ഥയിലും നിയന്ത്രണ വിധേയമാക്കാം.  ചിലപ്പോൾ ചില അവസ്ഥകൾ ക്രോണിക് ആകാം.  രോഗഹേതു ഒഴിവാക്കിയും, രോഗസ്ഥാനമായ ചർമഭാഗം മയപ്പെടുത്തിയും ക്രോണിക് അവസ്ഥകളിൽ ശോഥം ഉണങ്ങുന്നതിനായി ചർമത്തെ ഉത്തേജിപ്പിച്ചും ഈ രോഗത്തെ ചികിത്സിക്കാറുണ്ട്.  ക്ഷോഭജനകമായ ഔഷധങ്ങൾ ചർമത്തിൽ പുരട്ടുന്നത് കുഴപ്പത്തിനു കാരണമാണ്.  നൂറുകണക്കിനു പ്രതിവിധികൾ ഈ രോഗത്തിനുണ്ടെങ്കിലും ഒന്നും പരിപൂർണ ഫലപ്രദമാണെന്നു പറയാൻ പ്രയാസമാണ്.  ഒരു സാധാരണ രോഗമാണിതെങ്കിലും വൈദ്യശാസ്ത്രത്തോടുള്ള ഒരു വെല്ലുവിളിയായിത്തന്നെ ഇതിനെ കണക്കാക്കാം.  നാരങ്ങ, തക്കാളി മുതലായ ചില ഫലങ്ങൾ ഒഴിവാക്കിയും മറ്റുതരം പച്ചക്കറികൾ ധാരാളം കഴിച്ചും ദഹിക്കാൻ വിഷമമായ ഭക്ഷണപദാർഥങ്ങൾ വർജിച്ചും മധുരപലഹാരങ്ങൾ, ചോക്കലെറ്റ്. ശർക്കര, കൊക്കൊ, ഉപ്പ് മുതലായവ അങ്ങേയറ്റം കുറച്ചും മറ്റും ഈ രോഗം നിയന്ത്രണാധീനമാക്കാം.  രോഗം ബാധിച്ച ചർമഭാഗങ്ങളിൽ സോപ്പും വെള്ളവും തട്ടിക്കാതിരിക്കുന്നതു നന്ന്. ആവശ്യമുള്ള വിശ്രമവും ഉറക്കവും ഉപേക്ഷിക്കുന്നത് ഈ രോഗം വർദ്ധിക്കാൻ ഇടയാക്കും.  ബോറിക് ആസിഡ്, സിങ്ക് ഓക്സൈഡ്, ടാൽക്കം പൗഡർ, സാലിസിലിക് ആസിഡ്, കോൾടാർ, റെസോർസിനോൾ, ഗന്ധകം, ഇക്തിയോൾ, സ്റ്റാർച്ച്, പെട്രോലാറ്റം മുതലായ പദാർഥങ്ങൾ യഥോചിതം മിശ്രണം ചെയ്ത് രോഗശാന്തിക്കായി തൊലിപ്പുറത്ത് ഉപയോഗിക്കാം.  വൈദ്യോപദേശത്തോടുകൂടിയ ചികിത്സയാണ് അഭികാമ്യം.  മാറിയ രോഗം വീണ്ടും പ്രത്യക്ഷപ്പെട്ടുകൂടായ്കയില്ല.   ഇതിന്   ആര്യ വേപ്പ്  നല്ല ഒരു മരുന്നായി ഉപയോഗിച്ച്  വരുന്നു. 

## അവലംബം

## പുറംകണ്ണികൾ

* http://www.cowurine.com/skin-diseases.html?gclid=CIPRro-946ACFUtB6wodoxZeEA 
* http://hcd2.bupa.co.uk/fact_sheets/html/eczema.html 
* http://eczemaskinsymptoms.net/eczema-pictures.html 

വർഗ്ഗം:ത്വക്ക് രോഗങ്ങൾ
പൈലറ്റ്സ്

രാജീവ് അഞ്ചലിന്റെ സംവിധാനത്തിൽ സുരേഷ് ഗോപി, ശ്രീനിവാസൻ, ജഗതി ശ്രീകുമാർ, പ്രവീണ, ജ്യോതിർമയി എന്നിവർ പ്രധാനവേഷങ്ങളിൽ അഭിനയിച്ച് 2000-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***പൈലറ്റ്സ്***. രേവതി കലമന്ദിറിന്റെ ബാനറിൽ മേനക സുരേഷ്‌കുമാർ നിർമ്മിച്ച ഈ ചിത്രം വിതരണം ചെയ്തത് കലാവിരുന്ന് സിനിമ ആണ്.
കഥ, തിരക്കഥ എന്നിവ നിർവ്വഹിച്ചത് രാജീവ് അഞ്ചൽ ആണ്. സംഭാഷണം രചിച്ചത് വി.ആർ. ഗോപാലകൃഷ്ണൻ.

## അഭിനേതാക്കൾ
* സുരേഷ് ഗോപി – ബോബി നായർ
* ശ്രീനിവാസൻ – റോബിൻസൻ ക്രൂസൊ
* കെ.ബി. ഗണേഷ് കുമാർ – വിനയ ചന്ദ്രൻ
* മണിയൻപിള്ള രാജു – വെങ്കിടി
* ജനാർദ്ദനൻ - ശേഖരൻ 
* ഇന്ദ്രൻസ്
* ടി.പി. മാധവൻ – ഫാദർ
* ജഗതി ശ്രീകുമാർ – തുരിശ് ചാക്കോ
* നന്ദു
* ബോബി കൊട്ടാരക്കര – ദിനകരൻ
* പൂജപ്പുര രവി – ചാണ്ടി മുതലാളി
* പ്രവീണ – സിസ്റ്റർ സിൻഡ്രല/മേഘ മാത്യു
* ജ്യോതിർമയി
* സുകുമാരി – മദർ സുപ്പീരിയർ
* സീനത്ത്
* കനകലത

## സംഗീതം
ഗിരീഷ് പുത്തഞ്ചേരി, സാമുവൽ കൂടൽ എന്നിവർ എഴുതിയ ഗാനങ്ങൾക്ക്  സംഗീതം പകർന്നത് എം.ജി. രാധാകൃഷ്ണൻ ആണ്. പശ്ചാത്തലസംഗീതം ഒരുക്കിയിരിക്കുന്നത് മോഹൻ സിതാര. ഗാനങ്ങൾ മാരുതി കാസറ്റ്സ് വിപണനം ചെയ്തിരിക്കുന്നു. 
; ഗാനങ്ങൾ
# പൂപൂത്തു മിന്നിത്തെന്നും യാ‍മം – കെ.ജെ. യേശുദാസ്, കെ.എസ്. ചിത്ര
# ലില്ലിപ്പൂവിൻ നാവിൽ പൊന്നും തേനും – എം.ജി. ശ്രീകുമാർ (ഗാനരചന: സാമുവൽ കൂടൽ)
# നവരസ സാരസ നടനം – കെ.ജെ. യേശുദാസ്
# ദൂരേ പൂപ്പമ്പരം – സുരേഷ് ഗോപി
# ലില്ലിപ്പൂവിൻ നാവിൽ പൊന്നും തേനും –  സുജാത മോഹൻ (ഗാനരചന: സാമുവൽ കൂടൽ)

## അണിയറ പ്രവർത്തകർ
* ഛായാഗ്രഹണം: എം.ജെ. രാധാകൃഷ്ണൻ
* ചിത്രസം‌യോജനം: കെ.ആർ. ബോസ്
* കല: മുരുകൻ ഷാ‍ഡോസ്
* വസ്ത്രാലങ്കാരം: എസ്.ബി. സതീഷ്
* നൃത്തം: ബൃന്ദ, കുമാർ, ശാന്തി, സുരേഷ്
* സംഘട്ടനം: പഴനിരാജ്
* പരസ്യകല: ഹരിത
* എഫക്റ്റ്സ്: രാജു മാർത്താണ്ഡം
* ശബ്ദലേഖനം: കൃഷ്ണനുണ്ണി
* വാർത്താപ്രചരണം: വാഴൂർ ജോസ്
* നിർമ്മാണ നിർവ്വഹണം: ഉണ്ണി രൂപവാണി
* എക്സിക്യൂട്ടീവ് പ്രൊഡ്യൂസർ: സന്ദീപ് സേനൻ
* കോ-പ്രോഡ്യൂസർ: സനൽ കുമാർ
* ലെയ്‌സൻ ഓഫീസർ: റോയ് പി. മാത്യു
* സ്റ്റുഡിയോ: ചിത്രാഞ്ജലി സ്റ്റുഡിയോ

## പുറത്തേക്കുള്ള കണ്ണികൾ
* 
* ''പൈലറ്റ്സ്'' – മലയാളസംഗീതം.ഇൻഫോ

വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രാജീവ് അഞ്ചൽ സംവിധാനം ചെയ്ത ചലച്ചിത്രങ്ങൾ
പെരിസ്റ്റാൾസിസ്

മനുഷ്യ ശരീരത്തിൽ അന്നനാളത്തിലുണ്ടാകുന്ന ക്രമാനുഗതമായ ചുരുങ്ങൽ ആണ്‌ **പെരിസ്റ്റാൾസിസ്** എന്നറിയപ്പെടുന്ന്ത്. ദഹനേന്ദ്രിയ വ്യവസ്ഥയിൽ സുപ്രധാന പങ്കാണ്‌ അന്നനാളത്തിലെ ഈ ചലനത്തിനുള്ളത്. ഭക്ഷണം തൊണ്ടയിൽ നിന്നും ആമാശയത്തിലേക്ക് എത്തുന്നത്  മൂലമാണ്‌.അന്നനാളത്തിലെ പേശികളാണ് പെരിസ്റ്റാൾസിസിനു കാരണം.
## അവലംബം
ഗുലുമാൽ - ദി എസ്കേപ്

വി.കെ പ്രകാശ് സംവിധാനം ചെയ്ത് 2009-ൽ പുറത്തിറങ്ങിയ ഒരു ഹാസ്യ ചിത്രമാണ് ***ഗുലുമാൽ - ദി എസ്കേപ്***. കുഞ്ചാക്കോ ബോബനും ജയസൂര്യയുമാണ് പ്രധാന വേഷങ്ങൾ അവതരിപ്പിക്കുന്നത്. സലീംകുമാർ, ദേവൻ, മണിയൻപിള്ള രാജു, നെടുമുടി വേണു, ജഗതി ശ്രീകുമാർ, സുരാജ് വെഞ്ഞാറമ്മൂട്, ബിജുക്കുട്ടൻ എന്നിവരും ഈ ചിത്രത്തിലെ പ്രധാന താരങ്ങളായി അണിനിരക്കുന്നു. പുതുമുഖതാരം മിത്രാകുര്യനും ഈ ചിത്രത്തിൽ അഭിനയിക്കുന്നു.

## അണിയറ പ്രവർത്തകർ

ചിത്രത്തിന്റെ രചന വൈ.വി രാജേഷ് ആണ്. ഗാനങ്ങൾ സൈമൺ, ഛായാഗ്രഹണം ഫാത്തിമാ ഫൗസി . എഡിറ്റിങ്ങ് രമേശ് നാരായണൻ. എക്സിക്യൂട്ടീവ് - അജി മേടയിൽ

## കഥാസംഗ്രഹം

ചില തട്ടിപ്പുകളുമായി ജീവിക്കുന്നയാളാണ് ജിജോ. ജിജോ ഇതേ ജോലി ചെയ്യുന്ന രവി വർമ്മ എന്നയാളുമായി പരിചയപ്പെടുന്നു. തുടർന്ന് രണ്ടുപേരും ചേർന്ന് ചില വമ്പൻ തട്ടിപ്പുകൾ പ്ലാൻ ചെയ്യുന്നു. ബോസ് എന്ന കള്ളന്റെ ഉപദേശം ഇതിനായി അവർ സ്വീകരിക്കുന്നു. അങ്ങനെ ഒരു എൻ.ആർ.ഐക്കരനെ പുതിയ ചില പദ്ധതികളുമായി സമീപിക്കുന്നു. മിത്രാകുര്യൻ ഇതിൽ ജെറിയുടെ സഹോദരിയായി വേഷം ചെയ്യുന്നു. ജെറി, രവി എന്നിവരെ ജയസൂര്യയും,കുഞ്ചാക്കോ ബോബനും അവതരിപ്പിക്കുന്നു.
## അഭിനേതാക്കൾ

വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വി.കെ. പ്രകാശ് സംവിധാനം ചെയ്ത ചലച്ചിത്രങ്ങൾ
അഴകൊടി ദേവീക്ഷേത്രം

കോഴിക്കോട് ജില്ലയിൽ (കേരളം, ഇന്ത്യ) കോഴിക്കോട് നഗരത്തിൽ തിരുത്തിയാട് ദേശത്ത് സ്ഥിതി ചെയ്യുന്ന ഒരു പ്രധാനപ്പെട്ട ഭഗവതിക്ഷേത്രമാണ് **ശ്രീ അഴകൊടി ദേവീമഹാക്ഷേത്രം**. പ്രധാന പ്രതിഷ്ഠ ശാന്തഭാവത്തിലുള്ള ശ്രീ ഭദ്രകാളിയാണ്. കൂടാതെ, തുല്യപ്രാധാന്യത്തോടെ ദുർഗ്ഗ, ഭുവനേശ്വരി എന്നീ പ്രതിഷ്ഠകളും ഗണപതി (രണ്ട് പ്രതിഷ്ഠകൾ), ദക്ഷിണാമൂർത്തി (ശിവൻ), ശ്രീകൃഷ്ണൻ, ത്രിപുരാന്തകൻ (ശിവൻ), വേട്ടയ്ക്കൊരുമകൻ, സപ്തമാതൃക്കൾ, വീരഭദ്രൻ, ശാസ്താവ്, നാഗദൈവങ്ങൾ, ബ്രഹ്മരക്ഷസ്സ് എന്നീ ഉപദേവതകളുമുണ്ട്. ഉത്തരകേരളത്തിലെ പ്രധാന ദേവീക്ഷേത്രങ്ങളിൽ ഒന്നാണ് അഴകൊടി ക്ഷേത്രം. ഈ ക്ഷേത്രത്തിലെ മുഖ്യപ്രതിഷ്ഠയായ ഭദ്രകാളിയുടെ വിഗ്രഹം, ഒരുകാലത്ത് ദ്വാരകയിൽ ശ്രീകൃഷ്ണഭഗവാൻ പൂജിച്ചിരുന്നതാണെന്നും
പിന്നീട് പ്രളയത്തിൽ ദ്വാരക മുങ്ങിപ്പോയശേഷം കേരളത്തിൽ എത്തിച്ചേർന്നതാണെന്നുമാണ് സങ്കല്പം. മേടമാസത്തിൽ പുണർതം നാളിൽ ആറാട്ട് വരത്തക്ക വിധത്തിലുള്ള എട്ടുദിവസത്തെ കൊടിയേറ്റുത്സവം, കന്നിമാസത്തിലെ നവരാത്രി, മേടമാസത്തിലെത്തന്നെ വിഷു, വൃശ്ചികമാസത്തിലെ തൃക്കാർത്തിക എന്നിവയാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ. മലബാർ ദേവസ്വം ബോർഡിന്റെ മേൽനോട്ടത്തോടുകൂടി ഭരിയ്ക്കുന്ന ഒരു ട്രസ്റ്റാണ് ക്ഷേത്രഭരണം നടത്തുന്നത്. 

## ഐതിഹ്യം

## ചരിത്രം

## ക്ഷേത്ര നിർമ്മിതി

## ഉപപ്രതിഷ്ഠകൾ

## നിത്യപൂജകൾ

## ആട്ട വിശേഷങ്ങൾ

### തിരുവുത്സവം

  

-->

## ക്ഷേത്രത്തിൽ എത്തിചേരാൻ

## അവലംബം


വർഗ്ഗം:കേരളത്തിലെ ദേവീക്ഷേത്രങ്ങൾ
വർഗ്ഗം:കോഴിക്കോട് ജില്ലയിലെ ക്ഷേത്രങ്ങൾ
സൈലന്റ് സ്പ്രിങ്ങ്

പ്രശസ്ത സമുദ്ര ജീവിശാസ്ത്രജ്ഞയും ഹരിത സാഹിത്യകാരിയുമായ റെയ്ച്ചൽ കാഴ്സൺ എഴുതിയ ഒരു പുസ്തകം ആണ് ** സൈലന്റ് സ്പ്രിങ്ങ്(Silent Spring)**. ഹൗഗ്ടൺ മിഫ്ലിൻ പ്രസിദ്ധീകരിച്ച സൈലന്റ് സ്പ്രിങ്ങ് (Silent Spring) എന്ന പുസ്തകത്തിന്റെ ആദ്യപ്രതി പുറത്തുവന്നത് 1962 സെപ്തംബർ 27നായിരുന്നു. ഡി.ഡി.റ്റി പോലുള്ള മാരകകീടനാശിനികൾ പരിസ്ഥിതിയിലുണ്ടാക്കുന്ന മാരകഫലങ്ങളെക്കുറിച്ച്, പക്ഷികൾ പാറാതാവുന്ന ഒരു കാലത്തെക്കുറിച്ച് മുന്നറിയിപ്പു തരുന്നത്ര ലളിതമായി പറഞ്ഞത് ഈ പുസ്തകത്തിലായിരുന്നു. ഇൻസെക്ട് ബോംബ് എന്ന വിളിപ്പേരുമായി അമേരിക്കയിലെത്തിയ ഡി.ഡി.റ്റി 1945 കളിൽ വിമാനമാർഗ്ഗം ജനവാസകേന്ദ്രങ്ങളുൾപ്പെടെയുള്ള പ്രദേശങ്ങളിൽ തളിക്കാൻ ഗവൺമെന്റ് തീരുമാനിച്ചു. ഇത് പരിസ്ഥിതിയുടെ നാശത്തിന് ആക്കംകൂട്ടി. ഇതിനെതിരായ കോടതി വ്യവഹാരങ്ങൾ ഒന്നൊന്നായി പരാജയപ്പെട്ടപ്പോൾ 1958 ജനുവരിയിൽ ദ ബോസ്റ്റൺ ഹെറാൾഡ് എന്ന ദിനപത്രത്തിൽ അച്ചടിച്ചുവന്ന പ്രശ്നസംബന്ധിയായ ഒരു കത്തിന്റെ കോപ്പി ഓൾഗാ ഓവൻസ് ഹക്കിൻസ് എന്നയാൾ കാഴ്സണ് അയച്ചുകൊടുത്തു. ഇത് സൈലന്റ് സ്പ്രിംഗ് എഴുതുന്നതിന് അവർക്ക് പ്രചോദനമായി.[1] 

1962 സെപ്റ്റംബറിൽ പുറത്തുവന്ന ഈ പുസ്തകം പരിസ്ഥിതി വാദത്തിനു ഒരു പുതിയ മാനം നൽകി.കീടനാശിനികൾക്കെതിരായ സാമൂഹിക അവബോധം നിർമ്മിക്കാൻ **സൈലന്റ് സ്പ്രിങ്ങ്** സഹായകമായി.  മസാച്യുസെറ്റ്സിലെ ലോങ് ഐലൻഡിൽ ക്രാൻബെറി ചെടികളിൽ ഇരട്ടവാലൻ കീടങ്ങൾക്കെതിരെ അമിനൊട്രയാസോൾ പ്രയോഗം നടത്തിയ ഗവണ്മെന്റിനെ കീടനാശിനികളുടെ മാരക പാർശ്വഫലങ്ങൾ ബോധ്യപ്പെടുത്തുക എന്ന ലക്ഷ്യത്തിലായിരുന്നു റെയ്ച്ചൽ കാഴ്സൺ. 1972 ഇൽ അവരുടെ കൂടി ശ്രമഫലമായി, കീടനാശിനി ദുരുപയോഗം ഉണ്ടാക്കുന്ന തീവ്ര പരിസ്ഥിതി നാശത്തെപ്പറ്റി പഠിക്കാൻ ഒരു അമേരിക്കൻ സമിതി നിലവിൽ വന്നു. ഈ സമിതി മുലപ്പാലില് ‍ ഡി. ഡി. റ്റി.യുടെ അംശം കണ്ടെത്തിയതിനെ തുടർന്ന് 1972 ൽ ഡി.ഡി.റ്റി ഉൾപ്പെടെയുള്ള കീടനാശിനികൾ അമേരിക്കയിൽ നിരോധിക്കപ്പെട്ടു. 

## അവലംബം


വർഗ്ഗം:പരിസ്ഥിതിസാഹിത്യം
എഡ്‌വേഡ് തടാകം

ആഫ്രിക്കയിൽ കോങ്ഗോ-ഉഗാണ്ടാ അതിർത്തിയിലുള്ള ഒരുതടാകമാണ് **എഡ്‌വേഡ് തടാകം**. ആഫ്രിക്കയിലെ ഭ്രംശതാഴ്വര (ഗ്രേറ്റ് റിഫ്റ്റ്വാലി) യോടനുബന്ധിച്ചുള്ള തടകശൃംഖലയിൽ പെട്ട ഇത് സമുദ്രനിരപ്പിൽ നിന്ന് 915 മീറ്റർ ഉയരത്തിലാണ് സ്ഥിതിചെയ്യുന്നത്.  77 കി. മീ. നീളത്തിലും 40 കി. മീ. വീതിയിലും വ്യാപിച്ചുകിടക്കുന്ന ഇതിന്റെ ശരാശരി ആഴം 17 മിറ്ററും പരമാവധി ആഴം 112 മീറ്ററും ആണ്.  റൂയിൻഡി, റൂത്ഷൂരു എന്നീ രണ്ടു നദികൾ എഡ് വേഡിലാണ് പതിക്കുന്നത്.  ഈ തടാകത്തിലുള്ള വെള്ളം കാസിങ്ഗാ ചാനലിലൂടെ ജോർജ് തടകത്തിലേക്കും അവിടെനിന്ന് സെംലികി നദിയിലൂടെ ആൽബർട്ട് തടാകത്തിലേക്കും ഒഴുകുന്നു.  ആൽബർട്ട് തടാകത്തിലെ വെള്ളം വാർന്നൊഴുകുന്നതാണ് നൈൽ നദിയുടെ ഉദ്ഭവത്തിനു നിദാനം.

എഡ്‌‌വേഡ് തടാകത്തിൽ സമൃദ്ധമായ ഒരു മത്സ്യശേഖരമുണ്ട്.  ഇക്കാരണത്താൽ തടാകതീരത്ത് നനാജാതി പക്ഷികൾ പറ്റംചേർന്നു വിഹരിക്കുന്നു.  തടാകത്തിന്റെ തെക്കരികും അനുബന്ധിച്ചുള്ള ചതുപ്പുകളും നീർക്കുതിരകളുടെ താവളമാണ്.

1889-ൽ പ്രസിദ്ധ പര്യവേഷകനായ എച്ച്. എം. സ്റ്റാൻലിയാണ് ഈ തടാകം കണ്ടെത്തിയത്.  അന്നത്തെ വെയിൽസ് രാജകുമാരൻ ആയിരുന്ന ആൽബർട്ട് എഡ്‌‌വേഡിന്റെ ബഹുമാനാർഥം ആണ് സ്റ്റാൻലി ഈ തടാകത്തിന് ഈ പേർ നൽകിയത്.

## അവലംബം

## പുറംകണ്ണികൾ

* http://encyclopedia2.thefreedictionary.com/Edward,+Lake
* http://allafrica.com/stories/200809170249.html

വർഗ്ഗം:ആഫ്രിക്കയിലെ മഹാ തടാകങ്ങൾ
വർഗ്ഗം:ഉഗാണ്ടയിലെ തടാകങ്ങൾ
എൻകെ വാൽനക്ഷത്രം

സൗരയൂഥത്തിലെ ഒരു വാൽനക്ഷത്രമാണ് **എൻകെ ധൂമകേതു**(Comet Encke). 1788-ലാണ് ഇത് ആദ്യമായി നിരീക്ഷിക്കപ്പെട്ടത് 1822-ൽ ഇതു വീണ്ടും പ്രത്യക്ഷപ്പെടുമെന്ന് യോഹൻ ഫ്രാൻസ് എൻ‌‌കെ (Johann Franz Encke) പ്രവചിക്കുകയുണ്ടായി.  തുടർന്ന് നിശ്ചിത കാലയളവിൽ ഈ ധൂമകേതു പ്രത്യക്ഷപ്പെട്ടുകൊണ്ടിരുന്നു.  1795, 1805 എന്നീ വർഷങ്ങളിലും ഇതിന്റെ വരവ് നിരീഷിക്കപ്പെട്ടിരുന്നു.  ഏറ്റവും ചുരുങ്ങിയകാലം (3 വർഷം 4 മാസം) കൊണ്ട് സൂര്യനെ ചുറ്റുന്ന ധൂമകേതുവാണിത്. നിരന്തരമായ ഉപസൌരത്താൽ വാൽ സൃഷ്ടിക്കുന്ന ഘടകങ്ങൾ പൂർണമായും നഷ്ടപ്പെട്ടു പോയതിനാൽ ഇപ്പോൾ എൻകെ ധൂമകേതുവിന് വാൽ രൂപപ്പെടാറില്ല.
## ഭ്രമണപഥം
left|thumb|എൻ‌‌കെ ധൂമകേതു
ദീർഘവൃത്താകാരത്തിലുള്ള ഇതിന്റെ ഭ്രമണപഥത്തിനു മാറ്റം വന്നുകൊണ്ടിരിക്കുന്നതായി ശാസ്ത്രജ്ഞന്മാർ അഭിപ്രായപ്പെടുന്നു.  ഏകദേശം വൃത്താകാരമായ ഭ്രമണപഥമാണ് ഇപ്പോഴുള്ളത്.  ഭ്രമണകാലവും ക്രമേണകുറഞ്ഞു വരുന്നു. ;  കഴിഞ്ഞ ശതകത്തിൽ രണ്ടു ദിവസത്തെ കുറവുണ്ടായി.  സൂര്യന്റെ സമിപമെത്തുമ്പോൾ ഉണ്ടാകുന്ന വാതകങ്ങളുടെ ജെറ്റ്പ്രവർത്തനം കൊണ്ട് ഭ്രമണപഥത്തിനു വേഗം കൂടുന്നതായിട്ടാണ് എഫ്. എൻ. വിപ്പിൾ അഭിപ്രായപ്പെടുന്നത്.  ഓരോ ഭ്രമണത്തിലും ഇതിന്റെ അഞ്ഞൂറിലൊരംശം ദ്രവ്യമാനം നഷ്ടപ്പെടുന്നുണ്ട്.

## നാശത്തോടടുക്കുന്ന ധൂമകേതു

നഗ്ന നേത്രങ്ങൾക്കു ദൃശ്യമാകാൻ തക്ക പ്രകാശം ഈ ധൂമകേതുവിന് ഇല്ല.  നൂറുവർഷം മുമ്പുള്ളത്തിനെക്കാൾ പ്രകാശമാനം കുറഞ്ഞിട്ടുമുണ്ട്.  വലിപ്പത്തിലും പ്രകാശത്തിലും സംഭവിക്കുന്ന ഈ കുറവ് കണക്കിലെടുത്താൽ എൻ‌‌കെ ധൂമകേതുവിന് ഇനി അധികം ആയുസുണ്ടാകാൻ ഇടയില്ല എന്നാണ് ശാസ്ത്രഞ്ജരുടെ അഭിപ്രായം.  ഏറ്റവുമൊടുവിൽ ഇത് ഉപസൗരം (perihelion) കടന്നുപോയത് 1977-ൽ ആയിരുന്നു.

## അവലംബം

## പുറംകണ്ണികൾ
* http://cometography.com/pcomets/002p.html
* http://neo.jpl.nasa.gov/images/encke.html
* http://antwrp.gsfc.nasa.gov/apod/ap031223.html
* http://spider.ipac.caltech.edu/staff/reach/figures/encke.html 

വർഗ്ഗം:വാൽനക്ഷത്രങ്ങൾ
ഏനാത്ത്

**ഏനാത്ത്** പത്തനംതിട്ട ജില്ലയിലെ ഒരു ചെറു പട്ടണമാണ്. കല്ലടയാറിനു കുറുകേയുള്ള ഏനാത്ത് പാലം ആണ് കൊല്ലം ജില്ലയേയും പത്തനംതിട്ട ജില്ലയേയും തമ്മിൽ ബന്ധിപ്പിക്കുന്നത്. ചരിത്ര പ്രസിദ്ധമായ മണ്ണടി ഏനാത്തിനു സമീപം ആണ് സ്ഥിതി ചെയ്യുന്നത്.

## സ്ഥിതിവിവരക്കണക്കുകൾ
ഇന്ത്യയുടെ 2001-ലെ കാനേഷുമാരി പ്രകാരം ഏനാത്തിലെ ജനസംഖ്യ 13976 ആണ്. ഇതിൽ 6806 പുരുഷന്മാരും 7170 വനിതകളും ഉൾപ്പെടുന്നു.

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
ഇന്ദ്രപ്രസ്ഥം (ചലച്ചിത്രം)

ഹരിദാസിന്റെ സംവിധാനത്തിൽ മമ്മൂട്ടി, പ്രകാശ് രാജ്, വിക്രം, സിമ്രാൻ, പ്രിയാരാമൻ എന്നിവർ പ്രധാനവേഷങ്ങളിൽ അഭിനയിച്ച് 1996-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***ഇന്ദ്രപ്രസ്ഥം***. ഡോൾബി ശബ്ദ വിന്യാസത്തിൽ പുറത്ത് വന്ന മലയാളത്തിലെ ആദ്യചിത്രമായ *ഇന്ദ്രപ്രസ്ഥം* ചലച്ചിത്രത്തിലെ പ്രതിപാദ്യ വിഷയമായ ഇന്റർനെറ്റിനേയും മോർഫിങ്ങ് സങ്കേതത്തെയും കുറിച്ച് മലയാളി പ്രേക്ഷകരിൽ സാമാന്യ അവബോധം പകർന്ന് നൽകാൻ സഹായിച്ചു. അക്ഷയ ആർട്സ് ഇന്റർനാഷണലിന്റെ‍ ബാനറിൽ പ്രേംകുമാർ മാരാത്ത് നിർമ്മിച്ച ഈ ചിത്രം അക്ഷയ ആർട്സ് റിലീസ് ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് റോബിൻ തിരുമല ആണ്.

## അഭിനേതാക്കൾ
* മമ്മൂട്ടി – സതീഷ് മേനോൻ
* പ്രകാശ് രാജ് – മോഹൻ ജോർജ്ജ്
* വിക്രം – പീറ്റർ
* ദേവൻ – പോൾ ബി. ഐസക്
* ഒടുവിൽ ഉണ്ണികൃഷ്ണൻ – മാണിക്കോത്ത് കുഞ്ഞുകൃഷ്ണപ്പണിക്കർ
* എം.ജി. സോമൻ – കെ.എൻ. നായർ
* അക്ഷയ് ആനന്ദ് – കിരൺ വർമ്മ
* അസീസ് – കമ്മീഷണർ
* ഹേമന്ത് ബിർജ – ശ്യാം
* അബു സലീം
* ശിവജി
* സിമ്രാൻ – ചിത്ര നാരായൺ
* പ്രിയാരാമൻ

## സംഗീതം
ഗിരീഷ് പുത്തഞ്ചേരി, കൈതപ്രം ദാമോദരൻ നമ്പൂതിരി എന്നിവർ എഴുതിയ ഗാനങ്ങൾക്ക്  സംഗീതം പകർന്നത് വിദ്യാസാഗർ ആണ്. ഗാനങ്ങൾ വിപണനം ചെയ്തത് ബിഗ് ബി മ്യൂസിക്കൽസ്.
; ഗാനങ്ങൾ
# ബോലോ ബോലോ ഭയ്യാ – കെ.ജെ. യേശുദാസ്, മനോ
# ദേഖോ സിമ്പിൾ മാജിക് – ബിജു നാരായണൻ
# പറയുമോ മൂകയാമമേ – കെ.ജെ. യേശുദാസ്
# പറയുമോ മൂകയാമമേ – കെ.എസ്. ചിത്ര
# തങ്കത്തിങ്കൾ കിളിയായ് കുറുകാം – എം.ജി. ശ്രീകുമാർ, കെ.എസ്. ചിത്ര
# മഴവില്ലിൻ കൊട്ടാരത്തിൽ മണിമേഘത്താളം – ബിജു നാരായണൻ, സുജാത മോഹൻ

## അണിയറ പ്രവർത്തകർ
* ഛായാഗ്രഹണം: സഞ്ജീവ് ശങ്കർ
* ചിത്രസം‌യോജനം: കെ. ശങ്കുണ്ണി
* കല: മണി സുചിത്ര, വത്സൻ
* ചമയം: പുനലൂർ രവി, ജോർജ്ജ്
* വസ്ത്രാലങ്കാരം: മുരുകൻസ്, എഴുമലൈ
* നൃത്തം: കല
* സംഘട്ടനം: സൂപ്പർ സുബ്ബരായൻ
* എഫക്റ്റ്സ്: സേതു
* നിർമ്മാണ നിയന്ത്രണം: കെ.പി. അരവിന്ദാക്ഷമേനോൻ

## പുറത്തേക്കുള്ള കണ്ണികൾ
* 
* ''ഇന്ദ്രപ്രസ്ഥം''  – മലയാളസംഗീതം.ഇൻഫോ
## References

വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കൈതപ്രത്തിന്റെ ഗാനങ്ങൾ
വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ
വർഗ്ഗം:വിദ്യാസാഗർ സംഗീതം നൽകിയ ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:സഞ്ജീവ് ശങ്കർ ക്യാമറ ചലിപ്പിച്ച ചലച്ചിത്രങ്ങൾ
പടിഞ്ഞാറങ്ങാടി

പാലക്കാട് ജില്ലയുടെ പടിഞ്ഞാറു ഭാഗത്തായി പട്ടാമ്പി താലൂക്കിൽ സ്ഥിതി ചെയ്യുന്ന ഒരു ഗ്രാമമാണ്‌ **പടിഞ്ഞാറങ്ങാടി**. പട്ടിത്തറ-കപ്പൂർ വില്ലേജുകളിലായി പരന്നു കിടക്കുന്ന അങ്ങാടിയുടെ ഹൃദയഭാഗം, എടപ്പാൾ, തൃത്താല, കൂറ്റനാട്, പറക്കുളം എന്നിവിടങ്ങളിലേക്കു റോഡുകൾ‌ നീളുന്ന ഒരു സന്ധിയാണ്. വിദേശ വരുമാനവും തൊഴിൽ - വാണിജ്യ മേഖലകളിൽ നിന്നുള്ള വരുമാനവുമാണ്‌ സ്ഥലവാസികളുടെ പ്രധാന വരുമാന സ്രോതസ്സുകൾ. വിവിധ സമുദായങ്ങൾ ഇട കലർ‌ന്ന് ജീവിക്കുന്ന പ്രദേശമാണ്‌ ഇത്.

പട്ടിത്തറ ഗ്രാമപ്പഞ്ചായത്തിലും തൃത്താല നിയോജക മണ്ഡലത്തിലും, പൊന്നാനി (2009 പൊതു തെരഞ്ഞെടുപ്പു മുതൽ, അതുവരെ ഒറ്റപ്പാലം) ലോക്സഭ മണ്ഡലത്തിലും ഉൾപ്പെടുന്നു. പ്രധാന ടൗൺ ആവശ്യത്തിനു ജനങ്ങൾ തൃശ്ശൂരിനെയാണ് ആശ്രയിക്കുന്നത്. ഏ.ജെ.ബി. (എൽ.പി.)സ്കൂൾ, ഗോഖലെ ഗവ. ഹൈസ്കൂൾ എന്നിവയ്ക്കു പുറമെ, ഏതാനും സ്വകാര്യ വിദ്യാഭ്യാസ സ്ഥാപനങ്ങളും അങ്ങാടിയുടെ പരിസര പ്രദേശങ്ങളിൽ പ്രവർത്തിക്കുന്നു.

## എത്തിച്ചേരാനുള്ള വഴി

#എടപ്പാൾ നിന്ന് 7 കി.മി. കിഴക്കോട്ട് (പട്ടാമ്പി റൂട്ട്), കുമാരനെല്ലൂരിന് ശേഷം ഏകദേശം 2 കി.മി.
#കൂറ്റനാട് നിന്ന് 7 കി.മി. പടിഞ്ഞാറ് ഭാഗത്തേക്ക് (പൊന്നാനി/എടപ്പാൾ റൂട്ട്), കൂനമ്മൂച്ചിക്ക് ശേഷം(വലത്തോട്ട്)ഏകദേശം 1.5 കി.മി.
#തൃത്താലയിൽ നിന്ന് 6 കി.മി. പടിഞ്ഞാറ് ഭാഗത്തേക്ക് (പൊന്നാനി/എടപ്പാൾ റൂട്ട്), തലക്കശ്ശേരിക്ക് ശേഷം ഏകദേശം 1.5 കി.മി.

വർഗ്ഗം:പാലക്കാട് ജില്ലയിലെ ഗ്രാമങ്ങൾ
വിസ്മയത്തുമ്പത്ത്

ഫാസിലിന്റെ സംവിധാനത്തിൽ മോഹൻലാൽ, മുകേഷ്, നെടുമുടി വേണു, നയൻതാര എന്നിവർ പ്രധാനവേഷങ്ങളിൽ അഭിനയിച്ച് 2004-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***വിസ്‌മയത്തുമ്പത്ത്***.

മണിച്ചിത്രത്താഴിന്‌ ശേഷം ഫാസിൽ സം‌വിധാനം ചെയ്ത ഹോറർ ചിത്രമായ ഇതിലെ ഇതിവൃത്തം റീത്ത എന്ന സ്ത്രീയുടെ ആത്മാവ് താൻ എങ്ങനെയാണ്‌ ഈ അവസ്ഥയിലെത്തിയതെന്ന്, തന്റെ അത്ര തന്നെ ഐ.ക്യു. ലെവൽ ഉള്ള ശ്രീകുമാറിന്റെ സഹായത്താൽ കണ്ടെത്തുന്നതാണ്‌. അമ്മു ഇന്റർനാഷണലിന്റെ ബാനറിൽ ഫാസിൽ നിർമ്മിച്ച ഈ ചിത്രം വിതരണം ചെയ്തത് അമ്മു ഇന്റർനാഷണൽ, സെഞ്ച്വറി റിലീസ് എന്നിവർ ചേർന്നാണ്. കഥ, തിരക്കഥ, സംഭാഷണം എന്നിവ നിർവ്വഹിച്ചത് ഫാസിൽ തന്നെയാണ്.

## അഭിനേതാക്കൾ
* മോഹൻലാൽ – ശ്രീകുമാർ
* മുകേഷ് – ഗോവിന്ദൻ കുട്ടി
* ഹരിശ്രീ അശോകൻ – ഗോപൻ
* നെടുമുടി വേണു – ഡോ. സണ്ണി ജോസഫ്
* കെ.ബി. ഗണേഷ് കുമാർ – പ്രൊഫസ്സർ
* കൊച്ചിൻ ഹനീഫ – നന്ദകുമാർ
* സലീം കുമാർ – ഗുഹൻ
* ടി.പി. മാധവൻ – രോഗി
* റിസബാവ
* നയൻതാര – റീത്ത
* സുകുമാരി – ഹോസ്റ്റൽ വാർഡൻ
* കവിയൂർ പൊന്നമ്മ – ശ്രീകുമാറിന്റെ അമ്മ
* കൽപ്പന – മായ
* ലക്ഷ്മി കൃഷ്ണമൂർത്തി

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക്  സംഗീതം പകർന്നത് ഔസേപ്പച്ചൻ ആണ്. ഗാനങ്ങൾ ഈസ്റ്റ് കോസ്റ്റ് ഓഡിയോസ് വിപണനം ചെയ്തിരിക്കുന്നു. 
; ഗാനങ്ങൾ
# പ്രിയനേ നീയെന്നെ അറിയാതിരുന്നാൽ – കെ.ജെ. യേശുദാസ്, സുജാത മോഹൻ
# അഴകേ നീയെന്നെ അറിയാതിരുന്നാൽ – കെ.ജെ. യേശുദാസ്
# കൊഞ്ചി കൊഞ്ചി വിളിക്കുന്ന കാറ്റിനെ – കെ.ജെ. യേശുദാസ്
# ഏതോ കളിയരങ്ങിൽ – ഗംഗ
# ഏതോ കളിയരങ്ങിൽ (extended) – ഗംഗ
# മിഴികൾക്കിന്നെന്തു തെളിച്ചം – വിജയ് യേശുദാസ്
# ഏതോ കളിയരങ്ങിൽ നായിക നീ – ഫഹദ്, ഗംഗ
# മിഴികൾക്കിന്നെന്തു വെളിച്ചം – വിജയ് യേശുദാസ്, സുജാത മോഹൻ
# ഏതോ കളിയരങ്ങിൽ നായിക നീ – അഫ്‌സൽ, ഗംഗ

## അണിയറ പ്രവർത്തകർ
* ഛായാഗ്രഹണം: ആനന്ദക്കുട്ടൻ
* ചിത്രസം‌യോജനം: ടി.ആർ. ശേഖർ, കെ.ആർ. ഗൌരീശങ്കർ
* കല: മണി സുചിത്ര
* ചമയം: പി.എൻ. മണി
* വസ്ത്രാലങ്കാരം: വേലായുധൻ കീഴില്ലം
* നൃത്തം: സുജാത, ഹരികുമാർ
* സംഘട്ടനം: ത്യാഗരാജൻ
* പരസ്യകല: ഗായത്രി
* ലാബ്: പ്രസാദ്
* എഫക്റ്റ്സ്: മുരുകേഷ്
* വാർത്താപ്രചരണം: വാഴൂർ ജോസ്

## പുറത്തേക്കുള്ള കണ്ണികൾ
* 
* ''വിസ്മയത്തുമ്പത്ത്''  – മലയാളസംഗീതം.ഇൻഫോ

വർഗ്ഗം:ഫാസിൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:2004-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ടി. ആർ ശേഖർ ചിത്രസംയോജനം ചെയ്ത ചിത്രങ്ങൾ
മയിലമ്മ

പാലക്കാട് പെരുമാട്ടി പഞ്ചായത്തിലെ പ്ലാച്ചിമടയിൽ ജല സംരക്ഷണത്തിന് വേണ്ടി കൊക്ക-കോള കമ്പനിക്കെതിരെ സമരം നയിച്ച ആദിവാസി സ്ത്രീയായിരുന്നു **മയിലമ്മ**. സ്കൂൾ വിദ്യാഭ്യാസം പോലുമില്ലാത്ത മയിലമ്മ കോക്കകോള വിരുദ്ധ സമിതിയുടെ സ്ഥാപകയാണ്.  കൊക്കകോളയുടെ ഫാക്റ്ററിയിൽ നിന്നുള്ള മാലിന്യം മൂലം കഷ്ടത നേരിട്ട് അനുഭവിക്കേണ്ടിവന്നയാളാണ് മയിലമ്മ. മയിലമ്മയുടേ കിണറ്റിലെ വെള്ളം കുടിക്കാൻ യോഗ്യമല്ലാതാവുകയും സമാനമായ അനുഭവം പരിസരവാസികൾക്കെല്ലാം ഉണ്ടാവുകയും ചെയ്തതോടെ അവർ സമരമാർഗ്ഗമവലബിക്കുകയായിരുന്നു.  2007 ജനുവരി 6ന് 69ആം വയസ്സിൽ അവർ അന്തരിച്ചു.

## ജീവിത രേഖ
1937 ഓഗസ്റ്റ് 10ന് മുതലമട പഞ്ചായത്തിൽ ആട്ടയാംപതിയിലെ രാമൻ-കുറുമാണ്ട ദമ്പതികളുടെ മകളായി ജനിച്ച മയിലമ്മ വിജയനഗർ കോളനിയിലെ സാധാരണ വീട്ടമ്മ മാത്രമായിരുന്നു. ഇരുളർ ഗോത്രത്തിൽ പെട്ട ആദിവാസി കുടുംബമാണ് മയിലമ്മയുടേത്.  കോള വിരുദ്ധ സമരത്തിലൂടെ ലോകശ്രദ്ധയാകർഷിച്ച മയിലമ്മ വിവാഹ ശേഷമാണ് പ്ലാച്ചിമട ഉൾക്കൊള്ളുന്ന പെരുമാട്ടി പഞ്ചായത്തിലെത്തിയത്‌. 2002  ഏപ്രിൽ 22 നു കമ്പനിക്കു മുന്നിൽ കുടിൽ കെട്ടിയായിരുന്നു പ്രതിഷേധ സമരം. അന്നു മുതൽ കൊക്ക-കോള കമ്പനിക്കെതിരെ സമരത്തിന്റെ മുന്നണിയിൽ നിന്നു പ്രവർത്തിച്ചു.

## പശ്ചാത്തലം
കേരളത്തിന്റെ ചരിത്രത്തിൽ ഏറ്റവും നീണ്ട സമരമാണ് പ്ലാച്ചിമട സമരം. കൊക്കകോള കമ്പനി പ്ലാച്ചിമടയിൽ 1997 ലാണ് പ്ലാച്ചിമടയിൽ  ഫാക്റ്ററി സ്ഥാപിച്ചത്. താമസിയാതെ ഭൂഗർഭജലം വറ്റിത്തുടങ്ങുകയും പരിസരവാസികളുടെ കുടിവെള്ളം മലിനമാകുകയും ചെയ്തു. ഈ ഭാഗത്ത് പ്രധാനമായും വസിച്ചിരുന്നത് ആദിവാസികളായിരുന്നു. അവർ 2002 ഏപ്രിൽ 22 നു മയിലമ്മയുടെ നേതൃത്വത്തിൽ പ്രതീകാത്മകമായി സമരം ആരംഭിക്കുകയും ഫാക്റ്ററിയുടേ വാതിൽ ഉപരോധിക്കുകയും ചെയ്തു. പഞ്ചായത്ത് ഫാക്റ്ററിയുടെ ലൈസൻസ് റദ്ദ് ചെയ്ത് സമരക്കാർക്ക് പിന്തുണ പ്രഖ്യാപിച്ചതോടെ കമ്പനി നിയമപരമായി സ്റ്റേ  വാങ്ങിച്ചു. അവർ നിയമപോരാട്ടം കൂടുതൽ ശക്തമാക്കുകയും സുപ്രീം കോടതിവരെ എത്തിക്കുകയും ചെയ്തു. കമ്പനി സംസ്ഥാന പൊലൂഷൻ കണ്ട്രോൾ ബോർഡിന്റെയും പഞ്ചായത്തിന്റെയും ഇടപെടൽ മൂലം അടച്ചു പൂട്ടേണ്ടി വന്നു. 

## ആത്മകഥ
മയിലമ്മ, ജോതിബായി പരിയാടത്തുമായി ചേർന്നെഴുതിയ ആത്മകഥ 'മയിലമ്മ ഒരു ജീവിതം' എന്ന പേരിൽ മാതൃഭൂമി ബുക്ക്സ് പ്രസിദ്ധം ചെയ്തു. 

## പുരസ്കാരങ്ങൾ
*ഔട്ട്ലുക് മാഗസിൻ ഏർപ്പെടുത്തിയ "സ്പീക്ക് ഔട്ട്" പുരസ്കാരം. 
*സ്ത്രീശക്തി ട്രസ്റിന്റെ "സ്ത്രീശക്തി പുരസ്കാരം"

## റഫറൻസുകൾ

വർഗ്ഗം:കേരളത്തിൽ നിന്നുള്ള വനിതാ സാമൂഹ്യപ്രവർത്തകർ
വർഗ്ഗം:1937-ൽ ജനിച്ചവർ
വർഗ്ഗം:ഓഗസ്റ്റ് 10-ന് ജനിച്ചവർ
വർഗ്ഗം:2007-ൽ മരിച്ചവർ
വർഗ്ഗം:ജനുവരി 6-ന് മരിച്ചവർ
നഗരവധു

കലാധരന്റെ സംവിധാനത്തിൽ വാണി വിശ്വനാഥ്, സായി കുമാർ, ശ്രീവിദ്യ എന്നിവർ പ്രധാനവേഷങ്ങളിൽ അഭിനയിച്ച് 2001-ൽ പുറത്തിറങ്ങിയ നായികാപ്രാധാന്യമുള്ള ഒരു മലയാളചലച്ചിത്രമാണ് ***നഗരവധു***. ഓകെ പ്രൊഡക്ഷൻസിന്റെ  ബാനറിൽ മാണി സി. കാപ്പൻ നിർമ്മാണം ചെയ്ത ഈ ചിത്രം ഓകെ പ്രൊഡക്ഷൻസ്, ചെറുപുഷ്പം റിലീസ് എന്നിവർ വിതരണം ചെയ്തിരിക്കുന്നു. ജി.സി. കാരയ്ക്കൽ ആണ് ഈ ചിത്രത്തിന്റെ കഥയെഴുതിയത്. തിരക്കഥ, സംഭാഷണം എന്നിവ നിർവ്വഹിച്ചത് രാജൻ കിരിയത്ത് ആണ്.

## അഭിനേതാക്കൾ
* വാണി വിശ്വനാഥ് – സുകന്യ
* സായി കുമാർ – നരേന്ദ്രബാബു
* രാജൻ പി. ദേവ് – ബാലഗംഗാധരമേനോൻ
* എൻ.എഫ്. വർഗ്ഗീസ് – പരമേശ്വരൻ നമ്പൂതിരി
* ജനാർദ്ദനൻ – കേസരി ഗോവിന്ദപിള്ള
* സ്ഫടികം ജോർജ്ജ് – ശിവാനന്ദൻ പിള്ള
* ബൈജു – എബി ചെറിയാൻ
* മാണി സി. കാപ്പൻ – ത്രിപാഠി
* ഹരിശ്രീ അശോകൻ – തിരിച്ചടി പീതാംബരൻ
* ഇന്ദ്രൻസ്
* വി.ഡി. രാജപ്പൻ – ഇട്ടിച്ചൻ
* കൊല്ലം തുളസി – മാത്യു തരകൻ
* ശ്രീവിദ്യ – അമൃത ത്രിപാഠി
* പൊന്നമ്മ ബാബു – അക്കമ്മ തരകൻ

## സംഗീതം
പ്രഭാവർമ്മ, സുധാംശു എന്നിവർ എഴുതിയ ഗാനങ്ങൾക്ക്  സംഗീതം പകർന്നത് എം. ജയചന്ദ്രൻ ആണ്. പശ്ചാത്തലസംഗീതം ചെയ്തിരിക്കുന്നത് രാജാമണി.

; ഗാനങ്ങൾ
# പൂന്തേൻ നേർമൊഴി – കെ.എസ്. ചിത്ര
# ചില്ലറ്റ – അലക്സ്
# പകലിന് – ജി. വേണുഗോപാൽ
# തൈ പിറന്താൽ – കെ.എസ്. ചിത്ര
# ചില്ലറ്റ – സുജാത മോഹൻ
# മെഹബൂബ – വിധു പ്രതാപ്, സുജാത സത്യൻ, നിഖിൽ കൃഷ്ണ, മനു വിജയൻ (ഗാനരചന: സുധാംശു)
# പൂന്തേൻ നേർമൊഴി – ജി. വേണുഗോപാൽ
# തൈ പിറന്താൽ – എം.ജി. ശ്രീകുമാർ
# പകലിന് (വെർഷൻ 2) – ജി. വേണുഗോപാൽ

## അണിയറ പ്രവർത്തകർ
* ഛായാഗ്രഹണം: സാലൂ ജോർജ്ജ്
* ചിത്രസം‌യോജനം: എൽ. ഭൂമിനാഥൻ
* കല: ഗംഗൻ തലവിൽ
* ചമയം: എം.ഒ. ദേവസ്യ
* വസ്ത്രാലങ്കാരം: ഇന്ദ്രൻസ്
* നൃത്തം: കുമാർ, ശാന്തി
* സംഘട്ടനം: പളനി
* പരസ്യകല: സാബു കൊളോണിയ
* ലാബ്: പ്രസാദ് കളർ ലാബ്
* എഫക്റ്റ്സ്: മുരുകേഷ്
* വാർത്താപ്രചരണം: വാഴൂർ ജോസ്, എബ്രഹാം ലിങ്കൻ
* നിർമ്മാണ നിയന്ത്രണം: സേതു അടൂർ
* നിർമ്മാണ നിർവ്വഹണം: പ്രഭാകരൻ കാസർഗോഡ്
* ലെയ്‌സൻ ഓഫീസർ: മാത്യു ജെ. നേര്യം‌പറമ്പിൽ

## പുറത്തേക്കുള്ള കണ്ണികൾ
* 
* ''നഗരവധു''  – മലയാളസംഗീതം.ഇൻഫോ

വർഗ്ഗം:2001-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
എൻഡോതീലിയം

പരന്നതും കനമില്ലാത്തതുമായ കോശങ്ങളാൽ നിർമിതമായ നേർത്ത ഒരു സ്തരം (membrane) ഹൃദയം, രക്തവാഹിനികൾ, ലിംഫ് നാളികൾ, സന്ധികൾ ശരീരഭിത്തിക്കു ആന്തരീകാവയവങ്ങൾക്കും ഇടയ്ക്കുള്ള ഭാഗങ്ങൾ (body-cavities) തുടങ്ങിയവയുടെ ഉൾ‌‌വശത്തായിട്ടാണ് എൻഡോതീലിയം കാണപ്പെടുന്നത്.  എപ്പിത്തീലിയത്തിന്റെ ഒരു പരിഷ്കൃത രൂപമാണ് എൻഡോതീലിയം എന്നു പറയാം.

## കാപ്പിലറികളുടെ നിർമ്മാണത്തിന്

രക്തക്കുഴലുകളിൽ നിന്നു രൂപം കൊള്ളുന്ന കാപ്പിലറികളുടെ ഭിത്തികൾ എൻഡോതീലിയം കൊണ്ടു നിർമിതമാണ്.  ശരീരകലകൾക്ക് ആവശ്യമായ ഭക്ഷണം, ഓക്സിജൻ തുടങ്ങിയവ രക്തത്തിലൂടെ കാപ്പിലറികളിൽ എത്തുകയും, കാപ്പിലറിഭിത്തികൾ അവശ്യസാധനങ്ങളെ വലിച്ചെടുക്കുകയും ചെയ്യുന്നു.  ശരീരകലകളിൽ നിന്നു വിസർജ്യവസ്തുക്കൾ പുറന്തള്ളപ്പെടുന്നതും ഇവിടെ വച്ചുതന്നെ.  രക്തവുമായി നേരിട്ടു ബന്ധപ്പെടാത്ത ശരീരകലകളിലേക്ക് അവശ്യവസ്തുക്കൾ എത്തിച്ചുകൊടുക്കുന്നതും വിസജ്യവസ്തുക്കളെ മാറ്റുന്നതും കാപ്പിലറി ഭിത്തികളായി വർത്തിക്കുന്ന എൻഡോതീലിയത്തിന്റെ ജോലിയാണ്.  ശരീരത്തിന്റെ എല്ലാഭാഗങ്ങളിലും കാപ്പിലറികൾ സമൃദ്ധമായുണ്ട്.

## ധമനി സംരക്ഷണം

ഹൃദയത്തിൽ നിന്നു വർദ്ധിച്ച മർദത്തിൽ പമ്പുചെയ്തു പുറത്തേയ്ക്കു വിടുന്ന രക്തം ഉൾക്കൊള്ളുന്നതിന് ബലവും കനവുമുള്ള ഭിത്തികൾ ധമനി (artery) കൾക്കു കൂടിയേ കഴിയൂ.  ഏറ്റവും അകവശത്തായി കാണപ്പെടുന്നതും നേർമയേറിയതുമായ എൻഡോതീലിയം, ബലവും ഇലാസ്തികത (elasticity) യുമുള്ള പേശികളാൽ നിർമിതമായ മധ്യസ്തരം (ധമനിയുടെ വികാസസങ്കോചങ്ങൾക്കു കാരണം ഈ ഭാഗമാണ്), സം‌‌യോജകകലകൊണ്ടു നിർമിതമായ അഡ്‌‌വന്റീഷ്യ എന്ന കട്ടിയുള്ള ആവർത്തനസ്തരം (ധമനിക്ക് ഒരു രക്ത സംഭരണിയായി പ്രവർത്തിക്കുവാനും രക്തം ചുറ്റുപാടുമുള്ള ശരീരകലകളിലേക്ക് ഊറിയിറങ്ങുന്നതു തടയുവാനും ഈ ആവരണസ്തരം സഹായകമാകുന്നു.) എന്നീ മൂന്നു സ്തരങ്ങൾ ചേർന്നാണ് ധമനീഭിത്തി രൂപംകൊള്ളുന്നത്.

ഹൃദയത്തിന്റെ കട്ടിയേറിയ പേശീഭിത്തി (മയോകാർഡിയം) യാണ് ഹൃദയത്തെ വികസിപ്പിക്കുന്നതിനും സങ്കോചിപ്പിക്കുന്നതിനും കഴിവുള്ളതാക്കി തീർക്കുന്നത്.  ഈ പേശീഭിത്തിയുടെ ഉൾ‌‌വശം വളരെ നേർത്ത ഒരു ചർമത്താൽ ആവരണം ചെയ്യപ്പെട്ടിരിക്കുന്നു.  ഈ ചർമമാണ് എൻഡോകാർഡിയം.  ഇത് രക്തക്കുഴലുകൾക്കുള്ളിൽ കാണപ്പെടുന്ന എൻഡോതീലിയത്തിന്റെ തുടർച്ചയാകുന്നു.  എൻഡോകാർഡൈറ്റീസ് എന്ന ഹൃദ്‌‌രോഗത്തിനു കാരണം എൻഡോകാർഡിയത്തെ ബാധിക്കുന്ന വീക്കമാണ്.

## അവലംബം

## പുറംകണ്ണികൾ

*  http://www.csophthalmic.com/english/endothelium/index.html 
*  http://www.bps.ac.uk/uploadedfiles/PMeBulletinUploads/Endothelium.pdf
*  http://www.wikidoc.org/index.php/Corneal_endothelium
*  http://www.xolopo.com/swk1/endothelium.html

വർഗ്ഗം:ശരീരകോശങ്ങൾ
എസ്. ജോസഫ്

മലയാളത്തിലെ ഉത്തരാധുനിക കവികളിൽ ഒരാളാണ്‌ **എസ്. ജോസഫ്**.
ലഘുചിത്രം|വലത്ത്‌|2017ലെ കേരളാ ലിറ്ററേച്ചർ ഫെസ്റ്റിവൽ വേദിയിൽ|149x149ബിന്ദു
## ജീവിതരേഖ
1965-ൽ കോട്ടയം ജില്ലയിൽ ഏറ്റുമാനൂരിനടുത്ത് പട്ടിത്താനത്ത് ജനിച്ചു. ഇപ്പോൾ എറണാകുളം മഹാരാജാസ് കോളേജിൽ മലയാളം അദ്ധ്യാപകനായി വിരമിച്ചു.

## കൃതികൾ
*കറുത്ത കല്ല് (ഡി.സി.  ബുക്സ്, 2000)
*മീൻകാരൻ(ഡി.സി ബുക്സ് ,2003)
*ഐഡന്റിറ്റി കാർഡ് (ഡി.സി ബുക്സ് 2005)
*ഉപ്പന്റെ കൂവൽ വരയ്ക്കുന്നു (ഡി.സി.  ബുക്സ്, 2009)
*വെള്ളം എത്ര ലളിതമാണ് (  ലേഖനസമാഹാരം,സൈകതം ബുക്സ് 2012)
*ചന്ദ്രനോടൊപ്പം (ഡി.സി ബുക്സ് ,2013)
*മഞ്ഞ പറന്നാൽ (ഡി.സി ബുക്സ് ,2017)
***My sister’s Bible –**A collection of poems in English translation published by Author’s Press New Delhi in 2016.Distributed by Amazon

## പുരസ്കാരങ്ങൾ
മികച്ച കവിതക്കുള്ള കേരള സാഹിത്യ അക്കാദമി  കനകശ്രീ അവാർഡ് കറുത്തകല്ലിന് ലഭിച്ചിട്ടുണ്ട്. 2012-ലെ കേരള സാഹിത്യ അക്കാദമി പുരസ്കാരത്തിൽ ഉപ്പന്റെ കൂവൽ വരയ്ക്കുന്നു എന്ന കവിതയ്ക്ക് മികച്ച കവിതയ്ക്കുള്ള പുരസ്കാരം ലഭിച്ചു. 2015-ലെ ഓടക്കുഴൽ പുരസ്കാരവും ലഭിച്ചിട്ടുണ്ട്.

## അവലംബം


വർഗ്ഗം:മലയാളകവികൾ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1965-ൽ ജനിച്ചവർ
മഴു (ചലച്ചിത്രം)

മഞ്ജുലാലി ഫിലിംസിന്റെ ബാനറിൽ ജോയ് പള്ളിയാൻ, കെ. പി. മുഹമ്മദ് എന്നിവർ നിർമിച്ച്, പി. കെ. കൃഷ്ണൻ സംവിധാനം ചെയ്ത് ,1982-ൽ പുറത്തിറങ്ങിയ മലയാളചലച്ചിത്രമാണ് **മഴു**. ബാലൻ കെ. നായർ, രതീദേവി, സുകുമാരൻ, നെല്ലിക്കോട് ഭാസ്കരൻ, സത്താർ, പോൾ വെങ്ങോല, ലളിതശ്രീ എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു .

## ഇതിവൃത്തം
പട്ടാളക്കാരനായ വളർത്തുമകൻ ദാസൻ (സുകുമാരൻ) കൊല്ലപ്പെട്ടു എന്ന വാർത്തയെതുടർന്ന്, മറ്റു ബന്ധുക്കളൊന്നും ഇല്ലാത്ത മധ്യവയസ്കനായ ഗോവിന്ദനാശാനും (ബാലൻ കെ. നായർ), വളർത്തുമകന്റെ അനാഥയായ ഭാര്യ സീതയും രതീദേവി തമ്മിൽ പുതിയൊരു ബന്ധം ഉടലെടുക്കുന്നു. പക്ഷേ മരിച്ചുപോയി എന്നുകരുതിയ ആൾ ഒരു ദിവസം തിരിച്ചെത്തുന്നു.  തുടർന്ന്  കഥാന്ത്യത്തിലെ സംഘട്ടനത്തിൽ പട്ടാളക്കാരൻ കൊല്ലപ്പെടുന്നു.

## താരനിര

## ഗാനങ്ങൾ
*വരികൾ:പൂവച്ചൽ ഖാദർ
*ഈണം:  ശ്യാം

## അവലംബം

## പുറംകണ്ണികൾ

* 

വർഗ്ഗം:1982-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
മിൽമ

**കേരള ക്ഷീരോൽപ്പാദക സഹകരണ സംഘം** അഥവാ **മിൽമ** തിരുവനന്തപുരം ആസ്ഥാനമായി 1980-ൽ ആരംഭിച്ചു‌. ഇന്തോ-സ്വിസ് പദ്ധതിയുടെ ഭാഗമായിട്ടാണ്‌ ഇത് ആരംഭിച്ചത്. ഈ സംരംഭം ആദ്യമായി ആരംഭിച്ചത് 1963 ഇന്ത്യാ ഗവൺമെന്റിന്റേയും സ്വിസ് ഗവൺമെന്റിന്റേയും സംയുക്ത സംരംഭമായിട്ടാണ്. 

## ചരിത്രം
1980-കളുടെ തുടക്കത്തിൽ കേരളം ക്ഷീരസൗഹൃദ സംസ്ഥാനമായി കാണപ്പെട്ടു, പാൽ വിതരണത്തിനായി പ്രാഥമികമായി അയൽ സംസ്ഥാനങ്ങളെ ആശ്രയിക്കേണ്ടി വന്നു. എന്നാൽ, പാലുൽപ്പാദനത്തിൽ കേരളം ഇന്ന് ഏറെക്കുറെ സ്വയംപര്യാപ്തമാണ്. ഇതിനു കാരണമായി പറയേണ്ടത് കേരളത്തിലെ ഓപ്പറേഷൻ ഫ്ലഡ് II-ന്റെ നടപ്പാക്കൽ ഏജൻസിയായി 1980-ൽ കേരള കോഓപ്പറേറ്റീവ് മിൽക്ക് മാർക്കറ്റിംഗ് ഫെഡറേഷൻ ലിമിറ്റഡിന്റെ സ്ഥാപനത്തിനാണ്.

ഗ്രാമതലത്തിൽ പ്രാഥമിക ക്ഷീര സഹകരണ സംഘങ്ങൾ, മധ്യതലത്തിൽ പ്രാദേശിക പാൽ ഉൽപാദക യൂണിയനുകൾ, കേരള കോഓപ്പറേറ്റീവ് മിൽക്ക് മാർക്കറ്റിംഗ് ഫെഡറേഷൻ ലിമിറ്റഡ് എന്ന സംസ്ഥാന തലത്തിൽ ഒരു അപെക്സ് ബോഡി എന്നിവയുമായി ത്രിതല ഘടനയാണ് സംഘടനയ്ക്കുള്ളത്. നിലവിൽ മൂന്ന് പ്രാദേശിക സഹകരണ പാൽ ഉത്പാദക യൂണിയനുകൾ പ്രവർത്തിക്കുന്നുണ്ട്. തിരുവനന്തപുരം, കൊല്ലം, ആലപ്പുഴ, പത്തനംതിട്ട എന്നീ റവന്യൂ ജില്ലകൾ തിരുവനന്തപുരം റീജിയണൽ കോ-ഓപ്പറേറ്റീവ് മിൽക്ക് പ്രൊഡ്യൂസേഴ്‌സ് യൂണിയന്റെ (ടിആർസിഎംപിയു), എറണാകുളം, തൃശൂർ, കോട്ടയം, ഇടുക്കി ജില്ലകൾ എറണാകുളം റീജിയണൽ കോ-ഓപ്പറേറ്റീവ് മിൽക്ക് പ്രൊഡ്യൂസേഴ്‌സ് യൂണിയന്റെ (ഇആർസിഎംപിയു) അധികാരപരിധിയിലാണ് വരുന്നത്. ) കൂടാതെ മലബാർ റീജിയണൽ കോഓപ്പറേറ്റീവ് മിൽക്ക് പ്രൊഡ്യൂസേഴ്‌സ് യൂണിയന്റെ (എംആർസിഎംപിയു) കീഴിലുള്ള പാലക്കാട്, കണ്ണൂർ, മലപ്പുറം, കോഴിക്കോട്, വയനാട്, കാസർകോട് എന്നീ ആറ് വടക്കൻ ജില്ലകളും. ത്രിതല ഘടന കർഷക അംഗങ്ങൾക്ക് അവരുടെ ഉൽപ്പന്നങ്ങളുടെ വിപണനത്തിനായുള്ള നയ-തല തീരുമാനങ്ങൾക്ക് നേരിട്ട് ഉത്തരവാദികളാണെന്ന് ഉറപ്പാക്കുന്നു.

## ക്ഷീരസാന്ത്വനം ഇൻഷുറൻസ്

കേരള സംസ്ഥാനത്തെ ക്ഷീരകർഷകർക്കും ക്ഷീര സംഘം ജീവനക്കാർക്കുമായി സംസ്ഥാന ക്ഷീര വികസന വകുപ്പ് നടപ്പിലാക്കുന്ന സമഗ്ര ഇൻഷുറൻസ് പദ്ധതിയാണ് ക്ഷീര സാന്ത്വനം . കന്നുകാലികൾക്കും ക്ഷീരകർഷകർക്കും കുടുംബാംഗങ്ങൾക്കും ക്ഷീര സംഘം ജീവനക്കാർക്കും കുടുംബാംഗങ്ങൾക്കും ഇൻഷുറൻസ് പരിരക്ഷ ലഭിക്കും.
യുണൈറ്റഡ് ഇന്ത്യ ഇൻഷുറൻസ്, ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യ എന്നിവയുമായി ചേർന്നാണ് പദ്ധതി നടപ്പാക്കുന്നത്. 
ഗോ സുരക്ഷ, ആരോഗ്യ സുരക്ഷ, അപകട ഇൻഷുറൻസ്, ലൈഫ് ഇൻഷുറൻസ്,  പോളിസികൾ ഇതിന് കീഴിൽ ലഭ്യമാകും.
ക്ഷീര സംഘങ്ങളിൽ അംഗങ്ങളായ കർഷകർക്ക് ക്ഷീര സംഘം സെക്രട്ടറിയെ സമീപിച്ച് അപേക്ഷ ഫോറം നൽകിയാൽ പദ്ധതിയിൽ അംഗം ആകാവുന്നതാണ്. സംസ്ഥാന ക്ഷീര വികസന വകുപ്പ് നിശ്ചിത തുക( 50% വരെ )പ്രീമിയം സബ്‌സിടി ആയി നൽകുന്നതിനാൽ ക്ഷീര കർഷകന് മിതമായ തുക മാത്രം അടച്ചാൽ മതിയാകും.

കന്നു കാലികളെ ഇൻഷുർ ചെയുന്നതിനായി ഗ്രാമ പഞ്ചായത്ത്‌ വെറ്റിനരി സർജൻ സാക്ഷ്യപെടുത്തിയ എൻറോൾമെന്റ് ഫോം കൂടെ നൽകേണ്ടതാണ്. ഗോ രക്ഷ പോളിസി പ്രകാരം ഒരു പശുവിനു 50,000 രൂപ മുതൽ 70,000 രൂപ വരെ ഇൻഷുറൻസ് പരിരക്ഷ ലഭിക്കും. 

80 വയസു വരെ പ്രായമുള്ള കർഷകർക്ക് ഇൻഷുറൻസ് പരിരക്ഷ ലഭിക്കും.  കർഷകരുടെ മാതാപിതാക്കൾക്ക് ആനുകൂല്യം ലഭിയ്ക്കാൻ പ്രായ പരിധി ഉണ്ടായിരിക്കില്ല.

പദ്ധതിയ്ക്ക് കീഴിൽ ഒരു ലക്ഷം രൂപ വരെ ചികിത്സാ ആനുകൂല്യം ലഭിയ്ക്കും. അപകട സുരക്ഷാ പോളിസിയിൽ അംഗമാകുന്നവർക്ക് 7 ലക്ഷം രൂപവരെ ഇൻഷുറൻസ് ലഭിയ്ക്കും. ഒരു വർഷമാണ് പോളിസി കാലാവധി.

## ഇതും കാണുക
* ''അമൂൽ'' - ഗുജറാത്ത് കോ-ഓപറേറ്റീവ് മിൽക് മാർക്കറ്റിംഗ് ഫെഡറേഷൻ ലിമിറ്റഡ്

## അവലംബം
എൻഡോസ്കോപ്പി

thumb|250px|right|എൻഡോസ്കോപ്

ശരീരത്തിലെ അവയവങ്ങളുടെ ഉൾഭാഗത്തെയോ കുഴൽ ആകൃതിയിലുള്ള ഭാഗങ്ങളെയോ നേരിട്ടു പരിശോധിക്കുന്ന അന്തർദർശനവിദ്യയാണ് **എൻഡോസ്കോപ്പി**. ഇതിനായി ഉപയോഗിക്കപ്പെടുന്ന അന്തർദർശിനികളെ എൻഡൊസ്കോപ്പുകൾ എന്നു പറയുന്നു.  ആധുനിക വൈദ്യശാസ്ത്രത്തിലെ വൈവിധ്യമാർന്ന രോഗനിരീക്ഷണ ഉപകരണങ്ങളിൽ ഒട്ടും അപ്രധാനമല്ലാത്തവയാണ് എൻഡോസ്കോപ്പുകൾ.  ഈ ഉപകരണ സമുച്ചയത്തിന്റെ സം‌‌വിധാനവും കാര്യക്ഷമമായ ഉപയോഗവും ആധുനിക ശസ്ത്രക്രിയകളുടെ ക്ഷമത വർദ്ധിപ്പിക്കുന്നതിന് വളരെ സഹായകമായിട്ടുണ്ട്.

മനുഷ്യശരീരത്തിൽ നിരവധി അവയവങ്ങൾക്ക് ഉള്ളറകളും കുഴലുകളുമുണ്ട്.   അവയെല്ലാം പ്രത്യേകതരം സ്കോപ്പുകൾ (ദർശികൾ) കൊണ്ട് പരിശോധിക്കാവുന്നതാണ്.  ഉദാഹരണമായി ചില എൻഡോസ്കോപ്പുകൾ താഴെ പരാമർശിക്കപ്പെടുന്നു:
*  അന്നപ്ഥത്തിന്റെ ആദ്യഭാഗമായ ഇസൊഫാഗസിൽ വ്രണങ്ങളോ, അർബുദമോ, വികസിത രക്തധമനികളോ ഉണ്ടോ എന്നു നോക്കുവാനും ഉപയോഗിക്കുന്ന ദർശിയാണ് ***ഇസൊഫാഗൊസ്കോപ്പ്***.
*  ആമാശയത്തിലെ അനേകം രോഗങ്ങളെ നിരീക്ഷിക്കുവൻ പറ്റിയ ഉപകരണമാണ് ***ഗാസ്ട്രോസ്കോപ്പ്***.
*  അന്നപഥത്തിന്റെ അന്തിമ ഭാഗമായമായ ഗുദത്തിലുണ്ടാകാവുന്ന പല രോഗങ്ങളെയും ശരിക്കു മനസ്സിലാക്കുവാൻ ഉപയോഗിക്കുന്ന ഉപകരണമാണ് ***പ്രോക്ടോസ്കോപ്പ്***.
പ്രധാന ആശുപത്രികളിലെ ഗാസ്ട്രോഎന്ററോളജി വിഭാഗത്തിൽ ഈ നവീനോപകരണങ്ങൾ പ്രയോജനപ്പെടുത്തി വരുന്നുണ്ട്.

thumb|200px|എൻഡൊസ്കോപ്പ് ഉപയോഗിക്കുന്ന ഒരു ഭിഷഗ്വരൻ

ശ്വസനവ്യൂഹത്തിന്റെ ഉൾഭാഗത്തെ രോഗങ്ങൾ സാധാരണ വൈദ്യപരിശോധനകൊണ്ട് നിർണയിക്കുവൻ പ്രയാസമാണ്.  ഇവയ്ക്കായി പ്രത്യേകം ഉപയോഗിക്കുന്ന ഉപകരണങ്ങളാണ് **ബ്രോങ്കൊസ്കോപ്പ്, ലാറിൻ‌‌ഗൊസ്കോപ്പ്** എന്നിവ.  ശ്വാസകോശത്തിന്റെ ആദ്യഭാഗങ്ങളായ ട്രക്കിയ, ബ്രോങ്കസ്, ബ്രോങ്കിയോളുകൽ എന്നിവയുടെ സൂക്ഷ്മപരിശോധനയ്ക്ക് ബ്രോങ്കൊസ്കോപ്പും, ശബ്ദതരംഗങ്ങളെ സൃഷ്ടിക്കുന്ന ലാറിൻ‌‌ഗിസ് പരിശോധിക്കുന്നതിനു ലാറിൻ‌‌ഗൊസ്കോപ്പും സഹായിക്കുന്നു.  ഔരസശസ്ത്രക്രിയയുടെയും (thoracic surgery) കർണ-നാസാ-ഗള (E.N.T.)രോഗചികിത്സകളുടെയും രംഗത്തിൽ ഈ ദർശികളുടെ പ്രയോജനം കാര്യക്ഷമമാണ്.  മൂത്രാശയം, പ്രോസ്റ്റേറ്റുഗ്രന്ഥി, വൃക്കകളിൽ നിന്നു മൂത്രം മൂത്രാശയത്തിലേക്കു വഹിക്കുന്ന യൂറിറ്റർ എന്നിവയ്ക്കുണ്ടാകുന്ന രോഗങ്ങൾ എന്നിവ പരിശോധിക്കുവാൻ ഉപയോഗിക്കുന്ന ഉപകരണമാണ് **സിസ്റ്റോസ്കോപ്പ്**.

ഇപ്പറഞ്ഞ എൻഡോസ്കോപ്പുകൾ ഇന്ന് നവ്യങ്ങളായ ഫൈബർഗ്ലാസും മറ്റും ഉപയോഗിച്ചാണ് നിർമ്മിക്കപ്പെടുന്നത്.  ഈ ഉപകരണങ്ങളിൽ ഘടിപ്പിച്ചിട്ടുള്ള ചെറിയ ബൾബുകൾ ബാറ്ററികളെക്കൊണ്ടു പ്രകാശിപ്പിച്ച് ശരീരത്തിന്റെ ഉൾഭാഗങ്ങളിലെ വൈകല്യങ്ങൾ സൂക്ഷ്മമായി നിരീക്ഷിക്കുവാൻ കഴിയുന്നതാണ്.  മാത്രമല്ല ഇവയിൽ ഘടിപ്പിച്ചിട്ടുള്ള ബ്ലേഡുകൊണ്ടും മറ്റു ചെറിയ ആയുധങ്ങൾ കൊണ്ടും ആന്തരികാവയവങ്ങളിൽ നടത്തേണ്ടതായ സൂക്ഷ്മസങ്കീർണ ശസ്ത്രക്രിയകൾ നടത്തുവാനും സാധ്യമാണ്.  അതിനും പുറമേ ഈ അവയവഭാഗങ്ങളുടെ ഛായാഗ്രഹണത്തിനുള്ള റോബോട്ട്-ക്യാമറ സം‌‌വിധാനവും ഈ ഉപകരണങ്ങളുടെ പ്രയോജനത്തെ വളരെ വർദ്ധിപ്പിച്ചിരിക്കുന്നു.

## അവലംബം

## പുറംകണ്ണികൾ

* http://www.aeiboston.com/application_active_lens_alignment.htm?type=GoogleAdwordsSearch
* http://www.nlm.nih.gov/medlineplus/ency/article/003338.htm#Definition
* http://www.wolfsonendoscopy.org.uk/upper-gi-endoscopy-information.html 

വർഗ്ഗം:വൈദ്യപരിശോധനകൾ
രക്ഷകൻ (ചലച്ചിത്രം)

തുളസീദാസിന്റെ സംവിധാനത്തിൽ കലാഭവൻ മണി, മന്യ , ആശിഷ് വിദ്യാർത്ഥി , റിയാസ് ഖാൻ എന്നിവർ പ്രധാനവേഷങ്ങളിൽ അഭിനയിച്ച് 2007-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***രക്ഷകൻ***. സാമി & കല ഫിലിംസിന്റെ ബാനറിൽ ജി.കെ. പിള്ള നിർമ്മിച്ച ഈ ചിത്രം വിതരണം ചെയ്തത് ലിബർട്ടി ഡിസ്ട്രിബ്യൂട്ടേഴ്സ് ആണ്. തുളസീദാസ് ആണ് ഈ ചിത്രത്തിന്റെ കഥയെഴുതിയത്. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് എ.കെ. സന്തോഷ് ആണ്.

## അഭിനേതാക്കൾ
* കലാഭവൻ മണി – മുകുന്ദൻ
* ആശിഷ് വിദ്യാർത്ഥി - സി ഐ സുഗതൻ 
* ഹരിശ്രീ അശോകൻ – പൊടിമോൻ
* ജഗതി ശ്രീകുമാർ -SI കാർവർണ്ണൻ 
* ഇന്ദ്രൻസ് – കുട്ടിരാമൻ
* കലാശാല ബാബു – ഭാസ്കരൻ നായർ
* സുരാജ് വെഞ്ഞാറമൂട് – കുസുമ കുമാരൻ
* ടി.പി. മാധവൻ – പത്രാധിപർ
* ജയകൃഷ്ണൻ – ശ്രീക്കുട്ടൻ
*
* റിയാസ് ഖാൻ – വെടിമരം സക്കീർ
* മന്യ – അശ്വതി
* സുജ കാർത്തിക – ഇന്ദു
* കെ.പി.എ.സി. ലളിത – മുകുന്ദന്റെ അമ്മ
* പൂർണ്ണിമ – ലക്ഷ്മി തങ്കച്ചി

## സംഗീതം
രാജീവ് ആലുങ്കൽ, അരുമുഖൻ വെങ്ങാട്  എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് സഞ്ജീവ് ലാൽ ആണ്.

## ഗാനങ്ങൾ
# പച്ച മുളക് അരച്ച – അഫ്‌സൽ
# രാ രാ രക്ഷകാ – ജാസി ഗിഫ്റ്റ്
# മുത്തു വിളച്ചൊരു– എംജി ശ്രീകുമാർ

## അണിയറ പ്രവർത്തകർ
* ഛായാഗ്രഹണം: ഉത്പൽ വി. നായനാർ
* ചിത്രസം‌യോജനം: പി.സി. മോഹനൻ
* കല: നേമം പുഷ്പരാജ്
* വസ്ത്രാലങ്കാരം: ഇന്ദ്രൻസ് ജയൻ 
* നൃത്തം: കൂൾ ജയന്ത്
* സംഘട്ടനം: പഴനിരാജ്,ഗണേഷ്,മാഫിയ ശശി  
* പരസ്യകല: റഹ്‌മാൻ ഡിസൈൻ
* പ്രോസസിങ്ങ്: പ്രസാദ് കളർ ലാബ്
* നിശ്ചല ഛായാഗ്രഹണം: സൂര്യ പീറ്റർ
* എഫക്റ്റ്സ്: മുരുകേഷ്
* ഡി.ടി.എസ്. മിക്സിങ്ങ്: വിസ്മയാസ് മാക്സ്
* വാർത്താപ്രചരണം: വാഴൂർ ജോസ്
* നിർമ്മാണ നിയന്ത്രണം: എ.ആർ. കണ്ണൻ
* നിർമ്മാണ നിർവ്വഹണം: പി. മനോജ്
* അസിസ്റ്റന്റ് ഡയറക്ടർ: രാജീവ് കൃഷ്ണ
* ലെയ്സൻ ഓഫീസർ: മാത്യു ജെ. നേര്യം‌പറമ്പിൽ

## പുറത്തേക്കുള്ള കണ്ണികൾ
* 
* ''രക്ഷകൻ''  – മലയാളസംഗീതം.ഇൻഫോ

വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി.സി മോഹനൻ ചിത്രസംയോജനം ചെയ്ത ചലച്ചിത്രങ്ങൾ
മൂഷകവംശം

അതുലൻ എന്ന കേരളീയകവി ക്രി.വ. പതിനൊന്നാം ശതകത്തിൽ രചിച്ച പതിനഞ്ചു സർഗ്ഗങ്ങളുള്ള സംസ്കൃതമഹാകാവ്യമാണ്‌ **മൂഷികവംശം**. 
ഏഴിമല ആസ്ഥാനമാക്കി ഭരിച്ച മൂഷികരാജവംശത്തെക്കുറിച്ചാണ് ഇതിൽ വിവരിക്കുന്നത്.

## പുസ്തകത്തിന്റെ ഉള്ളടക്കം
ഒന്നാം മൂഷികനായ രാമഘടമൂഷികൻ മുതൽ ശ്രീകണ്ഠൻ വരെ മൂഷികവംശത്തിലെ 115 രാജാക്കന്മാരെക്കുറിച്ച് ഇതിൽ പ്രതിപാദിക്കുന്നുണ്ട്. ഇതിൽ ചരിത്രവും ഐതിഹ്യവും കെട്ടുപിണഞ്ഞു കിടക്കുന്നു. അവസാന സർഗത്തിൽ - കവി തന്റെ സമകാലികനായ ശ്രീകണ്ഠൻ അഥവാ കണ്ടൻകാരിവർമനെക്കുറിച്ചു വർണിക്കുന്നു.

ഗർഭിണിയായ ഒരു കേരളരാജ്ഞി ഏഴിമലയിൽവെച്ച് രാമഘടമൂഷികനെ പ്രസവിക്കുന്നതാണ് കഥാരംഭം. രാമഘടനു ശേഷം നന്ദനൻ (നന്നൻ) തുടങ്ങി പരമ്പര നീളുന്നു. പെരിഞ്ചെല്ലൂർ ക്ഷേത്രപ്രതിഷ്ഠാപകനായ ശതസോമൻ, ചേരരാജാവായിരുന്ന ജയരാഗന്റെ പുത്രനും കോലരാജാവായ ഗോദവർമ്മ തുടങ്ങിയവരെപ്പറ്റിയും വിവരിക്കുന്നു. ശ്രീമൂലവാസത്തിൽചെന്ന് ബൌദ്ധരുടെ ആശിസ്സു വാങ്ങിയ രണ്ടാം വലഭന്റെയും അദ്ദേഹത്തിന്റെ അനുജനായ ശ്രീകണ്ഠന്റെയും കഥകളും സ്തുതിയുമാണ് അന്ത്യസർഗ്ഗങ്ങളിൽ.

## രചയിതാവ്
കേരളീയ സംസ്കൃത കവിയായ അതുലനാണ്‌ ഇത് രചിച്ചത്. 1012-നും 1043-നും ഇടയ്ക്കുള്ള കാലമാണ് ശ്രീകണ്ഠന്റെ ഭരണകാലമെന്നും ഈ കാലയളവിലാണ് രാജസദസ്യനായ അതുലൻ ജീവിച്ചിരുന്നതെന്നും ഊഹിക്കുന്നു. തപതീ സംവരണം, സുഭദ്രാധനഞ്ജയം എന്നീ സംസ്കൃതനാടകങ്ങൾക്ക് ആട്ടപ്രകാരവും ക്രമദീപികയും രചിച്ച തോലൻ എന്ന മഹാകവിയും അതുലനാണെന്നും അതുലൻ ലോപിച്ച് തോലനായതാകാമെന്നും അഭിപ്രായമുണ്ട്. എന്നാൽ ഒരു വിഭാഗം വിദഗ്ദ്ധർ മറിച്ചും അഭിപ്രായപ്പെടുന്നു.

## അവലംബം
പാലേരിമാണിക്യം ഒരു പാതിരാക്കൊലപാതകത്തിന്റെ കഥ

മമ്മൂട്ടി, ശ്വേത മേനോൻ, മൈഥിലി എന്നിവർ പ്രധാനവേഷങ്ങളിൽ അഭിനയിച്ച് രഞ്ജിത്ത് സം‌വിധാനം ചെയ്ത് 2009-ൽ പുറത്തിറങ്ങിയ ഒരു മലയാളചലച്ചിത്രമാണ്‌ ***പാലേരിമാണിക്യം ഒരു പാതിരാകൊലപാതകത്തിന്റെ കഥ***. ടി.പി. രാജീവൻ ഇതേ പേരിൽ എഴുതിയ നോവലിന്റെ ചലച്ചിത്രാവിഷ്കാരമാണ്‌ ഈ ചലച്ചിത്രം. 2009-ലെ മികച്ച ചിത്രത്തിനുള്ള കേരള സർക്കാരിന്റെ പുരസ്കാരം ഈ ചിത്രം നേടി.

## കഥാസംഗ്രഹം
1957 മാർച്ച് 30-ന്‌ പാലേരി എന്ന ഗ്രാമത്തിൽ മാണിക്യം ( മൈഥിലി) കൊല്ലപ്പെടുന്നു. സ്വതന്ത്രകുറ്റാന്വേഷകനായ ഹരിദാസ് (മമ്മൂട്ടി) അതേ ദിവസമാണ്‌ ജനിക്കുന്നത്. തെളിയിക്കപ്പെടാത്ത ഈ കേസിനെക്കുറിച്ച് പഠിക്കാനായി 52 വർഷങ്ങൾക്കു ശേഷം അയാൾ ക്രൈം അനലിസ്റ്റായ സരയുവിനോടൊപ്പം (ഗൗരി മുഞ്ജൽ) പാലേരിയിൽ തിരിച്ചെത്തുന്നു. പാലേരിയിലെ വിവിധ വ്യക്തികളായ ബാർബർ കേശവൻ (മുസ്തഫ/ശ്രീനിവാസൻ), ബാലൻ നായർ (സിദ്ദിഖ്) തുടങ്ങിയവരുടെ സഹായത്തോടെ ഹരിദാസ് കൊലപാതകത്തെക്കുറിച്ച് കൂടുതൽ വിവരങ്ങൾ ശേഖരിക്കുന്നു.

ചീരുവിന്റെ (ശ്വേത മേനോൻ) മാനസികവളർച്ച കുറഞ്ഞ മകനായ പൊക്കന്റെ (ശ്രീജിത്ത്) ഭാര്യയായിരുന്നു മാണിക്യം. വിവാഹത്തിന്‌ 11 ദിവസം കഴിഞ്ഞ് മാണിക്യം മരണമടയുന്നു. ഇത് കൊലപാതകമാണെന്ന് തെളിയുന്നു. അതേ ദിവസം പാലേരിയിൽ ധർമ്മദത്തൻ എന്നൊരാൾ കൂടി കൊല്ലപ്പെടുന്നു. പോലീസന്വേഷണം വരുന്നു. മുരിക്കുംകുന്നത്ത് അഹമ്മദ് ഹാജിയുടെ (മമ്മൂട്ടി) ഇടപെടൽ മൂലവും മറ്റും കേസന്വേഷണം ശരിയായി നടക്കുന്നില്ല. അതിനാൽ പ്രതികളെ വെറുതെ വിട്ടുകൊണ്ടാണ്‌ കോടതിവിധി വരുന്നത്. അഹമ്മദ് ഹാജിയാണ്‌ കൊല നടത്തിയതെന്നാണ്‌ നാട്ടുകാർ സംശയിക്കുന്നത്.  അഹമ്മദ് ഹാജി തന്റെ പിതാവാണെന്ന് ഹരിദാസ് വെളിപ്പെടുത്തുന്നു. ചീരുവുമായി അവിഹിതബന്ധമുണ്ടായിരുന്ന ഹാജിയാണ്‌ അവരുടെ ഭർത്താവിനെ കൊലപ്പെടുത്തിയതെന്നും തെളിയുന്നു. കേരളത്തിൽ പുതുതായി ഭരണത്തിലെത്തിയ കമ്മ്യൂണിസ്റ്റ് പാർട്ടിയുടെ നേതാവായ ടി.കെ. ഹംസയാണ്‌ (ടി. ദാമോദരൻ) ഹാജിയെ സഹായിച്ചത്.

അഹമ്മദ് ഹാജിയുടെ മകനായ ഖാലിദാണ്‌ (മമ്മൂട്ടി) യഥാർത്ഥത്തിൽ മാണിക്യത്തെ ബലാത്സംഗം ചെയ്തതെന്ന് ഹരിദാസ് കണ്ടെത്തുന്നു. ഇത് മനസ്സിലാക്കിയ ഹാജിയുടെ കല്പനപ്രകാരം വേലായുധനും (വിജയൻ വി. നായർ) കുഞ്ഞിക്കണ്ണനുമാണ്‌ മാണിക്യത്തെ കൊലപ്പെടുത്തിയത്. മകനെ രക്ഷിക്കാനാണ്‌ ഹാജി കേസന്വേഷണം വഴിതെറ്റിച്ചത്. ഈ വിവരങ്ങൾ ഖാലിദിനോട് ഹരിദാസ് വെളിപ്പെടുത്തുന്നു. ഖാലിദ് ആത്മഹത്യ ചെയ്യുന്നു.

## പുരസ്കാരങ്ങൾ
### [[‎കേരളസംസ്ഥാന ചലച്ചിത്രപുരസ്കാരം 2009]]
* മികച്ച കഥാചിത്രം
* മികച്ച നടൻ : മമ്മൂട്ടി
* മികച്ച നടി : ശ്വേത മേനോൻ
* മേക്കപ്പ് : രഞ്ജിത്ത് അമ്പാടി
### ഫിലിം ക്രിട്ടിക്സ് അവാർഡ് 2009
* മികച്ച രണ്ടാമത്തെ നടി : ശ്വേത മേനോൻ
### വനിത ചലച്ചിത്രപുരസ്കാരം 2009
* മികച്ച നടൻ : മമ്മൂട്ടി (ലൗഡ്സ്പീക്കർ, പഴശ്ശിരാജ എന്ന ചിത്രങ്ങൾക്കുകൂടി)
* സഹനടി : ശ്വേത മേനോൻ
* സംവിധായകൻ : രഞ്ജിത്ത്
### ഏഷ്യാനെറ്റ് ചലച്ചിത്രപുരസ്കാരം 2009
* മികച്ച സഹനടി : ശ്വേത മേനോൻ
* സംവിധായകൻ : രഞ്ജിത്ത്

## അവലംബം

## പുറത്തേക്കുള്ള കണ്ണികൾ
* 
* ''പാലേരി മാണിക്യം: ഒരു പാതിരാക്കൊലപാതകത്തിന്റെ കഥ''  – മലയാളസംഗീതം.ഇൻഫോ

വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:രഞ്ജിത്ത് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ബിജിബാൽ സംഗീതം പകർന്ന ചലച്ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
കേരളസംസ്ഥാന ചലച്ചിത്രപുരസ്കാരം 2009

കേരള സർക്കാറിന്റെ 2009-ലെ സംസ്ഥാന ചലച്ചിത്ര അവാർഡുകൾ 2010 ഏപ്രിൽ 6-നു് വൈകീട്ട് 4-നു് പ്രഖ്യാപിച്ചു. 36 ചലച്ചിത്രങ്ങളും കുട്ടികളുടെ രണ്ട് ചലച്ചിത്രങ്ങളുമാണ്‌ അവാർഡിനു പരിഗണിച്ചത്. തിരുവനന്തപുരത്ത് വാർത്താസമ്മേളനത്തിൽ സാംസ്കാരിക വകുപ്പു മന്ത്രി എം.എ. ബേബിയാണ്‌ പുരസ്കാരങ്ങൾ പ്രഖ്യാപിച്ചത്.

ഇത്തവണത്തെ പുരസ്കാര നിർണയ സമിതിയുടെ അദ്ധ്യക്ഷ സായ് പരാഞ്ജ്പെ ആയിരുന്നു. ഇവരെക്കൂടാതെ വിധുബാല, അജയൻ, കെ മധു, ഡോ. ശാരദക്കുട്ടി, കെ ജി സോമൻ, ഡോ. കെ എസ് ശ്രീകുമാർ, മുഖത്തല ശിവജി എന്നിവരും സമിതിയിൽ ഉണ്ടായിരുന്നു.

രഞ്ജിത്ത് സം‌വിധാനം ചെയ്ത *[[പാലേരി മാണിക്യം ഒരു പാതിരാകൊലപാതകത്തിന്റെ കഥ(മലയാളചലച്ചിത്രം)|പാലേരിമാണിക്യം ഒരു പാതിരാകൊലപാതകത്തിന്റെ കഥ]]* മികച്ച ചിത്രമായി തിരഞ്ഞെടുക്കപ്പെട്ടു. പഴശ്ശിരാജ എന്ന ചിത്രം സം‌വിധാനം ചെയ്ത ഹരിഹരൻ മികച്ച സം‌വിധായകനായി തെരഞ്ഞെടുക്കപ്പെട്ടു. മമ്മൂട്ടി മികച്ച നടനായും ശ്വേത മേനോൻ മികച്ച നടിയായും തെരഞ്ഞെടുക്കപ്പെട്ടു. വിവിധ ചിത്രങ്ങളിലെ അഭിനയത്തിനു ജഗതി ശ്രീകുമാറിനു പ്രത്യേക ജൂറി പുരസ്കാരം ലഭിച്ചു.

## ജെ.സി. ഡാനിയേൽ പുരസ്കാരം
*കെ.എസ്. സേതുമാധവൻ

## ചലച്ചിത്രത്തിനു ലഭിച്ച പുരസ്കാരങ്ങൾ

## വ്യക്തിഗത പുരസ്കാരങ്ങൾ

## അവലംബം


വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
എം.പി. സുകുമാരൻ നായർ

ഒരു മലയാളചലച്ചിത്രസം‌വിധായകനാണ്‌ **എം.പി. സുകുമാരൻ നായർ.** മികച്ച സം‌വിധായകനുള്ള സം‌സ്ഥാന, ദേശീയപുരസ്കാരങ്ങൾ അടക്കം നിരവധി പുരസ്കാരങ്ങൾ നേടിയിട്ടുണ്ട്.
## ചലച്ചിത്ര ജീവിതം
അടൂർ ഗോപാലകൃഷ്ണന്റെ കീഴിൽ സഹസം‌വിധായകനായിട്ടാണ്‌ ചലച്ചിത്ര രംഗത്തേക്ക് കടന്നു വന്നത്. പിന്നീട് 1990-ൽ ആദ്യമായി *[[അപരാഹ്നം (മലയാളചലച്ചിത്രം)|അപരാഹ്നം]]* എന്ന ചിത്രം  സം‌വിധാനം ചെയ്തു. തുടർന്ന് 1995-ൽ *[[കഴകം (മലയാളചലച്ചിത്രം)|കഴകം]]*, 2000-ൽ *[[സായാഹ്നം (മലയാളചലച്ചിത്രം)|സായാഹ്നം]]*, 2006-ൽ *[[ദൃഷ്ടാന്തം (മലയാളചലച്ചിത്രം)|ദൃഷ്ടാന്തം]]*, 2009-ൽ *[[രാമാനം (മലയാളചലച്ചിത്രം)|രാമാനം]]* എന്നീ ചലച്ചിത്രങ്ങൾ സം‌വിധാനം ചെയ്തു.
## അവലംബം


വർഗ്ഗം:മലയാളചലച്ചിത്രസംവിധായകർ
വർഗ്ഗം:മികച്ച സംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം നേടിയവർ
വർഗ്ഗം:മികച്ച തിരക്കഥാകൃത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:പൂനെ ഫിലിം ഇൻസ്റ്റിറ്റ്യൂട്ടിലെ പൂർവ വിദ്യാർത്ഥികൾ
രാമാനം

എം.പി. സുകുമാരൻ നായർ സം‌വിധാനം ചെയ്ത് 2009-ൽ പുറത്തിറങ്ങിയ ഒരു മലയാളചലച്ചിത്രമാണ്‌ **രാമാനം**. പുനത്തിൽ കുഞ്ഞബ്ദുള്ളയുടെ *സ്മാരകശിലകൾ* എന്ന നോവലിനെ അടിസ്ഥാനമാക്കിയാണ്‌ ഈ ചിത്രം അണിയിച്ചൊരുക്കിയിരിക്കുന്നത്. 2009-ലെ കേരളസംസ്ഥാന സർക്കാറിന്റെ മികച്ച രണ്ടാമത്തെ ചിത്രമായി രാമാനം തെരഞ്ഞെടുത്തിട്ടുണ്ട്.

## കഥാപാത്രങ്ങളും അഭിനേതാക്കളും
*ജഗതി ശ്രീകുമാർ - തങ്ങൾ
*കൃഷ്ണപ്രഭ - നീലി
*മാർഗ്ഗി സതി—ആത്ത ബീവി
*ഇന്ദ്രൻസ് - എറമുള്ളാൻ
*മാമുക്കോയ
*മഞ്ജു പിള്ള
*അനൂപ് ചന്ദ്രൻ
*ജയകൃഷ്ണൻ
*ഹരിലാൽ
*നെല്ലിയോട് വാസുദേവൻ നമ്പൂതിരി
*രജിത മധു
## പുരസ്കാരങ്ങൾ
*മികച്ച രണ്ടാമത്തെ ചിത്രം - കേരളസംസ്ഥാന ചലച്ചിത്രപുരസ്കാരം 2009
*മികച്ച ചിത്രത്തിനുള്ള പന്ത്രണ്ടാമത് ജോൺ എബ്രഹാം പുരസ്കാരം 
## അവലംബം


വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച രണ്ടാമത്തെ ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:എം.പി. സുകുമാരൻ നായർ സംവിധാനം ചെയ്ത ചലച്ചിത്രങ്ങൾ
ഭാര്യ സ്വന്തം സുഹൃത്ത്

വേണു നാഗവള്ളിയുടെ സംവിധാനത്തിൽ ജഗതി ശ്രീകുമാർ, മുകേഷ്, ഉർവശി, പത്മപ്രിയ എന്നിവർ പ്രധാനവേഷങ്ങളിൽ അഭിനയിച്ച് 2009-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***ഭാര്യ സ്വന്തം സുഹൃത്ത്***. എമിറേറ്റ്സ് ഫിലിംസ് ന്റെ ബാനറിൽ ആർ. കൃഷ്ണകുമാർ നിർമ്മിച്ച ഈ ചിത്രം വിതരണം ചെയ്തതും എമിറേറ്റ്സ് ഫിലിംസ് ആണ്. കഥ, തിരക്കഥ, സംഭാഷണം എന്നിവയെല്ലാം രചിച്ചത് വേണു നാഗവള്ളി, ചെറിയാൻ കൽ‌പകവാടി എന്നിവർ ചേർന്നാണ്.

## അഭിനേതാക്കൾ
* ജഗതി ശ്രീകുമാർ
* മുകേഷ്
* ഭരത് ഗോപി
* തിലകൻ
* ഹരിശ്രീ അശോകൻ
* ഉർവശി
* പത്മപ്രിയ
* ശ്രുതി ലക്ഷ്മി

## സംഗീതം
ഒ.എൻ.വി. കുറുപ്പ് എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് അലക്സ് പോൾ ആണ്. പശ്ചാത്തലസംഗീതം ചെയ്തിരിക്കുന്നത്  രാജാമണി.

; ഗാനങ്ങൾ
# വീണ്ടും മകരനിലാവ് വരും മാമ്പൂവിൻ മണമൊഴുകിവരും : പി. ജയചന്ദ്രൻ
# മന്ദാര മണവാട്ടിയ്ക്കാരു തന്നു : മഞ്ജരി
# നേടിയതൊന്നുമെടുക്കാതെ : മധു ബാലകൃഷ്ണൻ
# കരയാമ്പൽപ്പൂവും തുണ്ടു റോജാമലരും : വിധു പ്രതാപ്, അപർണ്ണ രാജീവ്

## അണിയറ പ്രവർത്തകർ
* ഛായാഗ്രഹണം: കെ.പി. നമ്പ്യാന്തിരി
* ചിത്രസം‌യോജനം: ജി. മുരളി
* കല: നേമം പുഷ്പരാജ്
* ചമയം: പി.എൻ. മണി
* വസ്ത്രാലങ്കാരം: ഇന്ദ്രൻസ്
* പരസ്യകല: റഹ്‌മാൻ ഡിസൈൻ
* ലാബ്: ജെമിനി കളർ ലാബ്
* എഫക്റ്റ്സ്: രാജു മാർത്താണ്ഡം
* ഡി.ടി.എസ്. മിക്സിങ്ങ്: അജിത് എ. ജോർജ്ജ്
* വാർത്താ പ്രചരണം പി ആർ ഒ: വാഴൂർ വാഴൂർ ജോസ്, എം.എസ്. ദിനേശ്

## പുറത്തേക്കുള്ള കണ്ണികൾ
* 
* ''ഭാര്യ സ്വന്തം സുഹൃത്ത്''  – മലയാളസംഗീതം.ഇൻഫോ

വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വേണു നാഗവള്ളി സംവിധാനം ചെയ്ത ചലച്ചിത്രങ്ങൾ
എറിക്കേസീ

ഒരു ദ്വിബീജപത്രക് സസ്യകുടുംബമാണ്‌ **എറിക്കേസീ (Ericaceae)**. മുഖ്യമായും ആസ്ട്രേലിയയിലാണ് ഈ കുടുംബത്തിൽപ്പെട്ട സസ്യങ്ങൾ കണ്ടുവരുന്നത്. ഏകദേശം 23 ജീനസുകളും 350 സ്പീഷീസുകളും ഇത് ഉൾക്കൊള്ളുന്നു ഇന്ത്യയിലും തെക്കേ അമേരിക്കയിലും ഈ സസ്യകുടുംബത്തിൽപ്പെട്ട ചില ചെടികൾ വളരുന്നുണ്ട്.  സ്റ്റൈഫീലിയ  (175 സ്പീഷീസ്), എപാക്രിസ് (34 സ്പീഷീസ്) എന്നിവയാണ് ഏറ്റവും വലിയ ജീനസുകൾ.  പ്രിയോനോട്സ് (Prionotes), ലെബെറ്റാന്തസ് (Lebetanthus) എന്നീ ജീനസുകളിൽ ഓരോ സ്പീഷീസ് വീതമേയുള്ളു.

എപാക്രിഡേസി കുടുബാംഗങ്ങൾ ചെറിയ കുറ്റിച്ചെടികളാണ്.  ചെറുതും വീതികുറഞ്ഞു കട്ടിയുള്ളതുമായ ഇലകൾ സാധാരണയായി ഏകാന്തരമായി ക്രമീകരിച്ചിരിക്കുന്നു.  പൂക്കൾ ദ്വിലിംഗി (bisexual) കളും സമമിത (regular) ങ്ങളുമാണ്.  മണിയുടെ ആകൃതിയിൽ ഒറ്റയായി കാണപ്പെടുന്ന പൂക്കൾ സൗരഭ്യമുള്ളവയാണ്.  പൂക്കൾക്കു സഹപത്ര (bract) വും സഹപത്രക (bracteole) വും ഉണ്ടായിരിക്കും.  ബാഹ്യദളങ്ങൾ സ്വതന്ത്രങ്ങളാണ്.  കുഴലുപോലെ കാണുന്ന ദളപുടം അഞ്ചു ദളങ്ങൾ ചേർന്നുണ്ടായിരിക്കുന്നു.  അഞ്ചു കേസരങ്ങൾ ദളപുടത്തിലെ ഇതളുകൾക്ക് ഏകാന്തരമായി (alternate) സ്ഥിതിചെയ്യുന്നു.  ദളങ്ങൾ ചേർന്നുണ്ടായ കുഴലിന്റെ മുകൾഭാഗത്താണ് സാധാരണയായി ഇവ കാണപ്പെടുന്നത്.  ചിലപ്പോൾ ഒന്നിടവിട്ട് വന്ധ്യകേസരങ്ങൾ ഉണ്ടായിരിക്കും.  പൊട്ടുന്ന സമയമാകുമ്പോഴേക്കും അന്ഥറിലെ രണ്ട് അറകൾ ചേർന്ന് ഒറ്റ അറയായിത്തീരുന്നു.  അണ്ടാശയം ഊർധ്വവർത്തി (superior) ആണ്.  ദളങ്ങൾക്ക് അഭിമുഖമായി അഞ്ച് അണ്ഡ്പർണ (carpel) ങ്ങൾ സ്ഥിതിചെയ്യുന്നു.  എപാക്രീസ് ഉൾപ്പെടെയുള്ള പകുതിയോളം ജീനസുകളിലും നിരവധി വിത്തുകളുള്ള സമ്പുടഫലമാണു കാണാറുള്ളത്.  ഓരോ അറയിലും ഓരോ ബിജാണ്ഡം മാത്രമുള്ള ശേഷിക്കുന്ന ജീനസുകളിൽ സരസഫല (berry) മോ അമ്രക (drupe) മോ ആയിരിക്കും.  വിത്തിനുള്ളിൽ ധാരാളം ബിജാന്നമുണ്ട്.

ബ്രിട്ടനിലെ ഗ്രീൻ ഹൗസുകളിൽ ഈ കുലത്തിൽപ്പെടുന്ന പല ചെടികളെയും വളർത്തി വരുന്നു.  *എപാക്രിസ്‌‌ലോൻ‌‌ജിഫോളിയാ* എന്ന ചെടിയിലെ ശോണവർണമുള്ള പൂക്കളും *എപാഒബ്റ്റ്യൂസിഫോളിയാ* യിലെ മഞ്ഞപൂക്കളും അത്യധികം ഭംഗിയും സൗരഭ്യവുമുള്ളവയാണ്.  ഇതിൽപ്പെട്ട ചില സസ്യങ്ങളുടെ കായ്കൾ ഭക്ഷ്യയോഗ്യമാണ്.

## ഇതും കാണുക
In 2002, systematic research resulted in the inclusion of the formerly recognised families Empetraceae, Epacridaceae, Monotropaceae, Prionotaceae, and Pyrolaceae into the Ericaceae based on a combination of molecular, morphological, anatomical, and embryological data, analysed within a phylogenetic framework. The move significantly increased the morphological and geographical range found within the group. One possible classification of the resulting family includes 9 subfamilies, 126 genera, and about 4000 species:

*Enkianthoideae Kron, Judd & Anderberg (one genus, 16 species)
*Pyroloideae Kosteltsky (4 genera, 40 species)
*Monotropoideae Arnott (10 genera, 15 species)
*Arbutoideae Niedenzu (up to six genera, about 80 species)
*Cassiopoideae Kron & Judd (one genus, 12 species)
*Ericoideae Link (19 genera, 1790 species)
*Harrimanelloideae Kron & Judd (one genus, two species)
*Styphelioideae Sweet (35 genera, 545 species)
*Vaccinioideae Arnott (50 genera, 1580 species)

## അവലംബം

## പുറംകണ്ണികൾ

* http://asgap.org.au/gall2ac.html#bpr-image 
* http://www.cloudjungle.com/epibook/Epacrid.html 
* http://www.utas.edu.au/docs/plant_science/field_botany/species/dicots/EPACRI.html

വർഗ്ഗം:കുറ്റിച്ചെടികൾ
വർഗ്ഗം:സസ്യകുടുംബങ്ങൾ
വർഗ്ഗം:എരികൾസ്